Emozioz beterik hasi dira Laxoako final laurdenak - Diario de Noticias de Navarra\nEmozioz beterik hasi dira Laxoako final laurdenak\nLehen kanporaketa desberdinketan erabaki zen. Gaur jokatuko dira gainerako kanporaketak\n– f.a.g. 12.07.2020 | 01:09\nelizondo – Baztan-Errekako Laxoa Kopa pasa den asteburuan hasi zen, hamaika talderen parte hartzearekin. Lehen kanporaketako norgehiagoketan, Arraioz Zubiondok Doneztebe Aviari irabazi zion, joanekoan 5-3 eta itzulerakoan 2-5; Donibane Lohi-tzuneko taldeak parte hartu behar zuen, baina azken momentuan ezin izan zuen jokatu eta hortaz Doneztebe Zarbonet izan da kanporaketako garailea; Doneztebe Titi eta Doenztebe The Momenten artekoan, azken hau nagusitu zen, bi partidetan, 3-5 eta 5-1; Arraioz Sagardiak, Oiz gainditu zuen, 5-0 Arraiozen, eta nahiz eta Oizen etxeko taldeak 5-2 irabazi, kanporaketa arraizotarrek gainditu zuten; azkenik, Doneztebe Ameztia eta Doneztebe Apezteguiaren artekoan, Apezteguia nagusitu zen, lehen partiduan 5-2 irabazita eta bigarrenean 5-3 galduta.\nHonenbertzez, Arraioz Zubiondo, Doneztebe Zarbonet, Doneztebe The Moment, Arraioz Sagardia eta Doneztebe Apezteguia sailkatu ziren final laurdenetarako. Hauekin batera, bi galtzaile hoberenak, Oiz eta Doneztebe Ameztia, eta lehen kanporaketatik, zozketak hala erabakita, salbuetsita gelditu zen Irurita Miguelene.\nAtzo eta gaur bitartean jokatuko dira final laurdenak, joan etorriko kanporaketekin, bi partiduak jarraian, partidu bakoitza 5 jokora.\nAtzo jokatu zen lehenbizikoa, Arraioz Sagardia eta Doneztebe Apezteguiaren artekoa. Lehenbiziko partidua Arraiozen jokatu zen eta kanpoko taldea nagusitu zen, 3-5. Donezteben jokatutakoan, berriz, emaitza berarekin irabazi zuten arraioztarrek, beraz 3 jokotara jokatu zuten desberdinketa, eta Arraiozko taldeak 0-3 irabazi zuen, beraz, final erdietako txartela eskuratu duen lehenbiziko taldea bilakatuz. Partidu luze eta borrokatuak izan ziren, emozioz beterikoak.\nGaur jokatuko dira gainerako kanporaketak, Oiz–Doneztebe Zarbonet, lehen partidua Oizen 11.30ean; Doneztebe Ameztia-Doneztebe The Moment, 10etan, kasu honetan bi partiduak Donezteben; eta Irurita Miguelene–Arraioz Zubiondo, lehen partidua Iruritan, 17.00etan.\nDos heridos leves en una salida de vía de una motocicleta en Biurrun.


Ibarrak komikigintza sustatzen jarraitzen du - Noticias de Gipuzkoa\nIbarrak komikigintza sustatzen jarraitzen du\n– m. san sebastian 04.10.2021 | 00:57\nIbarra – Azken edizioko arrakasta ikusita, hamalaugarrenez ospatuko da aurten Ibarra-Galtzakomik komiki lehiaketa, euskarazko komikigintza sustatzeko asmoz. Aurreko urteko nobedadeek jarraikortasuna izango dute aurtengoan ere: aurkeztu beharreko lanen gaia librea izango da eta adinaren araberako lau kategoria izango ditu lehiaketak.\nEuskarazko komikigintza eta sormena sustatzea du helburu Galtzaundi Euskara Taldeak eta Ibarrako Udalak antolatzen duten lehiaketak, euskara hutsean Euskal Herrian antolatzen den bakarrak. Aurreko edizioan 251 lan jaso ziren Euskal Herriko hamaika txokotatik; orain arteko edizio arrakasta-tsuena izan zen 2020koa.\nLanak bakarka edo taldean aurkeztu daitezke eta komikiek landu beharreko gaia librea izango da. Ikastetxeei deialdia egin nahi diete antolatzaileek, lantzen ari diren proiektuak baliatu ditzaten komikia ere landu eta uztartzeko. Galtzaundiko teknikari Idoia Lahidalgak zehaztu moduan, "baliabide bat gehiago eskaintzen diegu ikastetxeei beraien helburu horiek betetzeko".\nKategoriei dagokienez, lau sailetan banatu dira sariak: 9 urtera artekoena (2012 jaiotakoak barne); 10-12 urte bitartekoena (2011n eta 2009an jaiotakoak barne); 13-16 urte bitartekoena (2008an eta 2005an jaiotakoak barne); eta 17 urtetik gorakoena (2004an jaiotakoak barne).\nYurre Ugarte idazleak, Unai Gaztelumendi marrazkilariak, Iñaki Martiarena Mattin marrazkilariak eta Pili Aguado ilustratzaileak osatuko dute edizio honetako epaimahaia. Azaroaren 30era arte lanak aurkezteko aukera dago Galtzaundi Euskara Taldearen egoitzan.


Kristala begiz hautatzea eta prestatzea (muntatzea). Laginak aldez aurretik iragazitako edo disolbatutako kristal gisa onartzen dira, eta azken aukera hori hobea da kasu askotan.\nAldez aurreko kalitate-neurriak eta aurretiazko datuak hartzea; une horretan, neurtu beharreko kristal bakarra hautatzen da, unitate-gelaxkaren parametroak zehazten dira, baita simetria ere (atarikoa). Beharrezkoa izanez gero, informazio horrekin ICSD eta CSD datu-base kristalografikoak kontsultatzen dira, dagokion fase kristalinoa jada zehaztu eta nazioarteko baseetan argitaratu den zehazteko. Hala ez bada, aurretiazko datuak hartzeak difraktometro egokiena hautatzea eta neurketa-baldintzak optimizatzea ahalbidetzen du: tenperatura, tarte angeluarra, denbora,\nDifrakzioari buruzko datuak biltzea. Besterik adierazi ezean, datuak 100 k-tan hartzen dira, salbu eta erabiltzaileak kontrakoa eskatzen badu, edo atariko datuek adierazten badute makla bat eratu dela, nahi ez den faseko trantsizioa egin dela, kristala degradatu dela edo tenperatura jaistean nahi ez den beste ondorio bat izan dela. Nolanahi ere, datuak tenperatura-tarte handi batean (10-600K) har daitezke, eta hainbatetan ere egin daiteke, faseko trantsizio-azterlanetarako.\nDatuen tratamendua. Prozesua hemen buka daiteke, erabiltzaileak egitura ebazteko eta fintzeko nahikoa ezagutza badu.\nEgiturazko ebazpena, afinamendua eta emaitzen aurkezpena (txostena). Lortutako emaitzak txosten, grafiko eta/edo taula moduan bidaltzen zaizkie erabiltzaileei, difraktometroan jasotako jatorrizko datuak eta erabilitako ekipamenduari, neurketa-baldintzei eta abarri buruzko informazioa emanez. IFK fitxategi osoa entregatzen da, datu-baseetan eta/edo argitalpenetan gordetzeko prest.\nDifrtogramen neurketa eta tratamendua: difraktometroen software espezifikoa erabiliz, neurketa-programak prestatzen dira, erabiltzaileek planteatutako beharren arabera.\nDatuak prozesatzea, honako hauek analizatzeko: kristalitatea, kristal-eremuaren tamaina, austenita-edukia, mikrodifrazioa, etab. Datuen tratamendua bai banakako difrakzio-maximoen mailan egiten da, bai difrakzio-diagrama osoen tratamenduen bidez.\nIntentsitateen eta posizioen bilakaeraren analisia, laginen orientazioaren arabera; Ehungintza (polo-irudiak) eta Estresak (hondar-tentsioak).\nIleko laginen analisia (transmisioa) eta bereizmen handiko neurriak sorta monokromatikoarekin.\nDifrakzio-neurriak posizio angeluar baxuetatik, XRR eta SAXS konfigurazioak.\nAzaleko gradienteak zehazteko sestra bidezko intzidentzia-neurriak.\nTamaina handiko kristal bakarrekoak orientatzeko aukera, plano erretikularrak zehazteko.\nAnalisi kuantitatiboak, difrakzio-diagramen simulazio teorikoaren bidez, profil osoko afinamenduetan oinarrituta, fase garbien nahiz konposatuen nahasketen egiturazko ereduarekin.\nDatuen aurkezpena: lortutako emaitzak txosten, grafiko eta/edo taula moduan bidaltzen zaizkie erabiltzaileei, eta difraktometroan jasotako jatorrizko datuak ematen zaizkie beti. Era berean, erabiltzaile horiei informazioa ematen zaie erabilitako ekipamenduari, neurketa-baldintzei, laginak prestatzeko erabilitako metodologiari eta abarri buruz.\nPrestakuntza ikastaro espezifikoen bidez. Irakaskuntza-laguntza gradu eta master desberdinetan.


Gaur, Izotz Criolimpieza bisitatu dugu | Jundizeko Enpresarien Elkarteak\nGaur, Izotz Criolimpieza bisitatu dugu\nHilabete honetan, Jundiz industrialdeko industria eta zerbitzuetan barrena egiten ari garen ibilbidean, CO2 izotz lehorreko garbiketa kriogenikoan espezializatutako enpresa berria ezagutu dugu: Izotz Criolimpieza. Stéphane Michel Dupré ekintzaile eta enpresa-gerentearekin bildu gara. 2019an sortu zen Izotz enpresa, Stéphanek egindako ikerketaren emaitza. Hain zuzen, Europako hainbat herrialdetan egiten duten garbiketa industrialaren metodo desberdinak aztertu zituen. "Espiritu berritzailea daukat, eta banekien garbiketa industrialaren sektorean gabeziak zeudela. Beste herrialde batzuetan jada egiten dute garbiketa kriogenikoa eta emaitza bikainak eman ditu. Pandemiaren eraginez esku artean geneukan proiektua gelditu egin behar izan genuen, baina aurrera jarraitu dugu".\nBeste industria batzuetatik berrerabilitako izotz lehor edo egoera solidoan dagoen karbono dioxidoarekin egiten den garbiketa ekologikoari garbiketa kriogeniko deritzo. "Enpresek hondakin modura ekoiztutako CO2 metatu eta behe-tenperaturan konprimatuta pellet moduko izotz lehorra edo elur karbonikoa sortzen da" komentatu digu industrialdeko Mendigorritxu kaleko 138. zenbakiko instalazioetara egindako bisitaldian.\nIzotz lehorra hozgarri bikaina izateaz gainera ez da urratzailea, ezta sukoia ere; beraz, garbiketa eraginkorragoa eta seguruagoa ahalbidetzen du. "Abantaila asko ditu: ez ditu gainazalak kaltetzen; ez da beharrezkoa argindarra kentzea, ez delako likidorik erabiltzen; ez dira piezak eta moldeak desmuntatu behar; ez du bigarren mailako hondakinik sortzen... azken finean, garbiketa azkarragoa eta seguruago da, luzaroan mantentzen da eta baliabideak optimizatzen dira", azaldu du Stéphanek, izotz lehorraren abantailei buruz.\nGarbiketa tradizionalaren antzeko prozesua da, baina efektu bisuala "ikusgarriagoa" da. Konpresore baten bitartez, izotz lehorra abiadura handian proiektatzen da garbitu beharreko gainazalean, zikinkeriaren zirrikituetatik sartzen da, sublimatu egiten da eta solido-egoeratik gas-egoerara pasatzen da zuzenean. "Prozesu erraza da, baina atentzioa ematen du: zikinkeria desagertzen bada ere, ez da prozesua ikusten". Izotz lehorreko garbiketa kriogenikoak era guztietako gainazalak garbitzen ditu: ordenagailuen plakak, grafitiak, oihalak, etab. "Noski, indarra eta distantzia gainazalari egokitu behar zaizkio. Doitasun eta espezializazio handiko lana da, ez da karcher bat", gehitu du Stéphanek.\nIzotz lehorreko garbiketa kriogenikoan espezializatutako enpresa bakarra da Euskadin. "Izotza apurtu behar dugu Euskadin. Bezeroak oso pozik geratzen dira garbiketa honen emaitzak eta onurak ikustean. Ezinbestekoa da eredu jasangarri baten aldeko apustua egitea, baita garbiketan ere. Hondakinak aprobetxatzea eta bigarren erabilera bat ematea". Izotz enpresaren helburua, epe motzera zein luzera, Araban ezagutzera ematea eta amets bat betetzea da: Ama Birjina Zuriaren Plazako ‘Gasteizko gudua’ garbitzea.


batBada: Ezinezko pendiza\nPoemak idazlearen gogoan du abiapuntua, idazlearen irudi gordeetan, nahietan eta aldarrietan. Idazleak ezin du sekula aurretik imajinatu paperari emandako lerroek argitaratu ostean egin dezaketen bidea. Marialuz Albujak idatzitako La pendiente imposible liburuko poemek sekula ez zuten irudikatuko Ezinezko pendiza bilakatuko zirenik, eta euskara bilakatze horretan artista liburuaren gorpuzkera hartuko zutenik, edo prozesu osoan hamar pertsonak parte hartuko zutenik.\nEzinezko pendiza poema sorta Asier Sarasolak euskaratu du, batBada lantegiarekin elkarlanean. Proiektu honen bidez itzulpena lantzea izan da helburua, eta proiektura zein euskarara beste herrialdeetako ahots berriak ekartzea.\nEzinezko pendiza ale bakarra Allende Arnaizek sortu du. Horretarako testuaz harago joan den sormen prozesua abiatu du, Okzitaniako Tolosan Patricia Franco dantzariarekin elkartuta, hark poesia hauetan oinarrituta egindako mugimenduak erretratatzen.\nLiburuaren beraren sorrerak jende asko elkartu du, eta baita haren aurkezpenak ere. Xenpelar etxean egindako errezitaldian honako hauek ere parte hartu dute: Alvaro Ledesma (pianoa), Maria de Bernardo eta Idoia Beratarbide (jantziak).\nIrakurleok goza dezagun barruak inarrosten dituen Marialuzen poesiarekin, aitaren figura eta familiaren oinarriak ezbaian jartzen dituen ahotsarekin.\nLiburua deskargatu - Descargar libro\nPublicado por sormen elkargunea en 1:29\nEtiquetas: batbada aleak, marialuz albuja, X. Poesiaren Astea\nX. Poesiaren Astea: POESIA IBILTZEKO ERAK\nbatBada: aurkezpena Gernikan


Still Life & No Half Measures, Taiat Dansa - Donostia Kultura\nStill Life & No Half Measures, Taiat Dansa\nMeritxell Barberák eta Inma Garcíak aurkezten dizkiguten bi pieza hauetan, Dantza-Artea binomioa jorratzen dute ikuspegi desberdinetatik, bi zuzendarioi guztiz interesatzen zaien kontua baita hori. Dantzak Artearen Historian duen rola auzitan jartzen saiatzen da "Still Life", begirada kritiko, tarteka ironiko eta eraikile, tarteka errebelatzaile den batez. Mendeetan eta mendeetan, dantzak beste arteekin izan duen oreka, ez-beligerantzia moduko hori, kontratu isil halako baten alaba izan da, irauten duten zeinuen gailentasun erlatiboa onartuz. Desagertzearen festa da dantza.\nInformazio gehiago: Taiat Dansa


Abenduak 3: Bobby Van | eleizaldemusika\nAbenduak 3: Bobby Van\nBobby Van Nueva Yorken jaio zan 1928ko abenduaren 3an, eta Los Angelesen hil zan 1980ko azaroaren 31an.\nOso famatua izan zen musikaletako munduan.\nTronpetajole hasi zan baina ekitaldi baten abestu eta dantzatu egin eban, kritika oso onak lortuz.\n50ko hamarkadan telebistan eta antzokietan kantatzen hasi zan , bere arrakasta gorantz joanez.\nHainbat musikal eta antzerki interpretatu ebazan.\nPosted by biotzf on 2012/12/03 in Efemeride musikalak, SARRERAK.


Krudeltasuna vs indarra | Azkena | GARA\nKrudeltasuna vs indarra\nOrain egun gutxi ikusi dut Wachowski ahizpen “Sense 8” telesailaren amaierako kapitulua; penaz, azkena izan delako, baina aniztasun eta maitasunaren aldeko oihua den produkzio-lan honek utzi didan sentsazio ederrarekin. Ezagutzen ez dutenenentzat zaila da azaltzea zientzia-fikziotik errealismo magikora doan sentsibilitate handiko istorio hau. Esan genezake munduko toki eta identitate ezberdineko zortzi pertsonaren arteko lotura berezian oinarritzen dela; bakoitzak besteen mina senti dezakeela eta elkarri laguntzera bideratutako bizitzak gurutzatzen diren une zirraragarriek eraikitzen dutela narrazioa. Azken tramaren une batean “sensate”-en sentsibilitatea akabatu nahi duen antagonistari zuzentzen zaio emakume bat eta, besteak beste, esaten dio eurak bezalako gizonek krudeltasuna indarrarekin nahasten dutela; azken urteotako ikus-entzunezko muntaiarik handiena izan den telesailak hausnarketarako utzi digun esaldietako bat, alegia.\nFikziotik harago, bat dator errealismo gordinenaren adierazgarri den azken urteotako polizia-muntaia handienarekin. Elkarbizitzaren aldeko apustua zigortzeko mendeku krudelenaz baliatu eta garaile sentitzen diren horiek oker daude, eta larunbatean gauzatuko da azken urteotako indar erakustaldirik handienetakoa, maitasunak eta justiziak bat egiten duten puntuan.


Nafarroa Bairen ustez, Salanuevak tokiko azpiegituren obren datuak faltsutzen ditu, gizarteari gezurra esateko\nTxentxo Jimenez Nafarroa Baiko parlamentariak gaur goizean adierazi duenez, “UPNko gobernuak, Tokiko Administrazioko kontseilari Amelia Salanuevaren bitartez, ezkutatu nahi du Estatuak gure udaletako inbertsioetan gobernua gainditu duela, nahiz eta horretara eskuduntzarik ez duen”.\nTokiko Administrazioan Nafarroa Baiko bozeramaileak uste duenez, “kontseilariak ematen dituen Transferentzien Funtsak Nafarroako udalerrietan sortuko dituen lanpostuen datuak manipulatuak daude, funts horrek egiten duen ekarpen txikia ezkutatzeko”.\nJimenezek gogoratu du kontseilariak atzo esan zuela 233 milioi euroko inbertsioarekin 15.500 lanpostu sortuko direla. Baina Nafarroa Baiko bozeramaileak azpimarratu du lau urtean egingo dela inbertsioa, eta beraz, jarduera ekonomikoa bultzatzeko eta lanpostuak sortzeko 60 milioi euro bakarrik erabiliko direla.\nZentzu horretan, koalizioko bozeramaileak ohartarazi duenez, “Salanuevak lau urtean sortuko diren lanpostuen batuketa egin du, eta ez du kontuan hartzen obra bat bukatzen denean lanpostu horiek galdu egingo direla eta horietan aritu diren langileak langabeziara joango direla”.\nTxentxo Jimenezek gaineratu duenez, “Gobernuak eta kontseilariak berak udalek inbertsioak egiteko duten jarrera murriztailearen ondoan, atentzioa deitzen du gure udalek 107 milioi euro jasoko dituztela Estatutik eta 60 milioi bakarrik Nafarroako Gobernutik”.\nHorregatik, Jimenezek uste du onartezina dela “107 milioi eurorekin 5.000 lanpostu sortuko direla horien ezarpenak lehenbailehen egingo den arren, eta aldi berean, Nafarroako gobernuak 2009an egingo duen 60 milioi euroko inbertsioarekin 15.500 lanpostu sortuko direla esatea”.\nNafarroa Baiko parlamentariak azpimarratu duenez, “kontseilariak lanpostuen sorreraz ematen dituen datuak faltsutu beharrean, bizi dugun egoera larriak eskatzen du lanpostuen sorreraren aldeko benetako apustua egitea eta udalak izan daitezela obra horien sustatzaileak eta protagonistak, obra sozialak garatuz edo eraikiz”. Beharbada Salanueva kontseilariak bere irudia garbitu behar du Estatuak bere inbertsioa gainditu duelako, nahiz eta horretarako eskuduntzarik ez izan. Baina irudia garbitu nahi badu hobe luke udalei baliabide gehiago ematea; adibidez, 2012 Nafarroako Plangintzaren bitartez, eta ez bideratu zati handiena azpiegitura lan handiei”.


Albisteak | Gazteria\n12-16 adin tartekoentzako lehiaketa da Motxian Eby eta aurten bideo motzak grabatu beharko dituzte Oarsoaldea eskualdeko gaztetxoek. Zirikatzaile ezagun batek astero bideoz grabatuz gainditu beharreko erronka bat jarriko die eskualdeko gazteei, denera, lau erronka. Aurreko urteetan bezalaxe, Oarsoaldeko Euskara Batzordeak antolatu du. Gehienez bi minutuko iraupena izango duten bideoak egin eta bidali beharko dituzte gazteek. […]\nEuskarAbentura espedizioa 2021!\nBy gazteria on 2021-02-02 in Nerabeak\nOsasun egoerak bermatuz gero, EuskarAbentura espedizioa bueltan egongo da 2021eko udan. Jarraian kontsultatu ahal duzu espedizioaren inguruko xehetasun gehiago: Zer da EuskAbentura? Euskal Herriko zazpi lurraldeetako nahiz diasporako 16-17 urte bitarteko 120 neska-mutil euskal geografia, kultura eta historia lagunartean ezagutzera eramango dituen oinezko espedizioa da EuskarAbentura. Uztailaren 1ean abiatu eta hilaren 31ra bitarte, 31 etapa […]\nEuskararen A1, A2, B1, B2 eta C1 mailako tituluak lortzeko azterketak prestatzeko ikastaroen matrikula irekita dago, berriro ere, Errenteriako Udal Euskaltegian. Astean bost edo hamar orduko ikastaroak dituzte. Eskolak goizean, arratsaldean eta gauean dira. Ikastaro hauek hainbat hobari eta ordainketa-salbuespen dituzte. Esaterako, langabetuek matrikula doan izango dute. Gurasoek, berriz, %50 ordainduko dute eta, esan bezala, […]


Gizateriaren ondare kultural immaterialaren alde lanean dabiltzan hiru elkarte dira Lo Nau (Gaskoinia), Ortzadar (Nafarroa) eta Soinuenea (Euskadi).\nHiruren arteko topaketatik denboran eta espazioan kokatua den, memoriaren transmisioari eta sorkuntzari lotutako proiektu bat ernaldu da.\nArtzainak, artaldeak, transhumantzia, paisaia mugagabeak, basamortukoak, soinuz beteak, gure bizimoduei forma emateaz gain gure transmisio eta sorkuntza ekimenak pizten diharduten elementuak dira.\nGure proiektu polimorfoak hainbat adar ditu: «Tralhaires per delà lo blu de las montanhas» ikuskizunaren prestaketa, artzain baten bizitza kontatzen duen liburu-DVDaren edizioa, antzinako dantzen inguruko koreografia ikerketa, eta herri-dantza eta dantza profesionaletako praktiken elkartrukea eta transmisioa Gaskoinian, Gipuzkoan eta Nafarroan.\nhorrela landuko da\nJoan Francés Tisnèrren zuzendaritza artistikopean, Lo Nau-k Tralhaires per delà lo blu de las montanhas-en sorkuntza, egikaritzea eta zabalpena bere gain hartu ditu.\nSoinueneak, Juan Mari Beltranen gidaritzapean, Faltzesko Maya Aguirre artzain-familiaren bizitzari eskainitako liburu-DVDa dokumentatu, idatzi eta gauzatuko du, egitasmo honetako hainbat elementu ikuskizunean integra litezkeelarik.\nOrtzadar elkarteak makil-dantzei (paloteados) loturiko sorkuntza koreografikoa egingo du (neurri batean ikuskizunean jasoko dena), eta bitartekaritza kulturala ere egingo du; zehazki, errepertorio nafarren eta bearnesen ikaskuntza eta interpretazioa.\nhorrela agertuko da\nIkuskizunaren aurretik, aurkezpen-topaketa bat izango da, Juan Mari Beltranen eskutik. Ortzadarren dantza-ikuskizuna Bearnen (travail avec Vath d'Aspa) eta Bigorran emango da (Lo Nau-ren laguntzaileak izango dira 2019ko Tralhaires per delà lo blu de las montanhas ikuskizunean). 2019ko Ortzadarren egitarauan ere emango da Iruñean, eta Soinueneako kontzertu zikloetan.\nProiektuari lotutako informazio eguneratua ikusteko sartu hemen.


Familia hazi egin da: zer egin anaia berriarengatik jeloskortasunak agertzen direnean | Consumer\nAdineko anai-arrebei denbora eman behar zaie kide berrira egokitzeko, ulerkorrak izateko eta jokabideetan atzerapenak egon daitezkeela ulertzeko.\nEgilea: Verónica Palomo 2021-ko ekainak 10\nKide berri bat iristeak etxe osorako aldaketa dakar, baina batez ere txikienentzat. Haurren jelosia, guztiz normalak izateaz gain, saihestezinak dira; beraz, gakoa ez da ondoeza saihestea, egoerari aurre egiten jakiteko tresnak eta estrategiak erraztea baizik. Hona hemen horietako batzuk.\nNahiz eta Espainiak jaiotza-tasa jaitsi, oraindik gutxiengoa dira seme-alaba bakarrak. La Caixa Fundazioak Espainian jaiotza-tasari buruz egindako azterlan baten arabera, hamar haurretik zazpi hazten ari dira, gutxienez, anai-arreba batekin. Horrek esan nahi du haur gehienek esperientzia dutela gurasoek nola “banatu” behar duten beren maitasuna seme-alaba guztien artean. Primogenitoek, gainera, ezagutzen dute gizaki berri bat bizitza partekatzeko jasotzeak eragiten duen sentsazio garratz hori, baina baita arreta ere, ordura arte haientzat bakarrik baitziren. Guztiok bizitzan aurrean dugun lehen krisi emozionala anaia txikiaren agerpena da, edo beste era batera esanda: errudunaren etorrera, hots, gurasoen arreta sakabanatu egiten delako, eta, azken batean, unibertsoaren erdigunea haientzat ez izatearen erantzulea.\nHaurren jelosia normala da\nHaurraren adinaren eta izaeraren arabera, trantsizio-aldi hori traumatikoa edo ez hain traumatikoa izan daiteke, eta erreakzio negatiboak eragin ditzake, kasketetatik hasi eta portaera erregresiboetaraino. Oro har, ia beti izaten da dramatikoagoa haurrak oso txikiak direnean (lau urtetik beherakoak), oraindik ez baitute komunikazio-gaitasunik garatuta eta ezin baitituzte beren emozioak ondo adierazi. Sentimendu horiek ezin dira saihestu, baina gurasoek bai bitartekari, kudeaketa eta arintze saihestezinak egin ditzakete, ez kronifikatzeko eta, azkenean, etorkizunean anaitasun-harreman txarra eragingo duen arazo bihurtzeko.\n“Zergatik ezin da ahizpa ospitalean geratu?”. Galdera hori egin zien Pablok (hiru urte) gurasoei, ikusi zuenean amatasunaren gelatik (jaioberria barne) guztia jasotzen zutela, bigarren semea jaio ondoren etxera itzultzeko. Nahiz eta bere lehengusuari azaldu jolasteko anaitxo bat izango zuela, haurrak eszena hura ikusi zuenean bakarrik ulertu zuen haurtxo horrek orain arte berea bakarrik izan zen lurralde bat hartuko zuela. Anaia iristean izandako hasierako emozioa, guztiz desagertu ez bazen ere, nahasmena eta, batez ere, jeloskortasuna sentitu zituen. “Aitaren eta amaren maitasuna, arreta eta zaintza galtzeko beldurra da. Sentimendu hori guztiz normala da, eta, gainera, ezin da saihestu, eta gurasook ulerkor, enpatiko eta pazienteak erakutsi behar ditugu, ukatzen, erreprimitzen edo zigortzen saiatuz”, azaldu du Sara Tarrés haur-psikologoak.\nKontuan hartu behar da anaia bat iristeak ez diola haurrari bakarrik eragiten; familia-gertaera horrek maila guztietan aldaketa handia eragiten du, batez ere familia-egitura eta -errutinei dagokienez. Bigarren semea iristean, gurasoak askoz estresatuago egoten dira, bi haur zaintzeak errutinak eta ohiturak nabarmen aldatzen baititu.\n“Etapa horretan, familiako kide bakoitzak bere lekua hartu behar du, eta horrek beste zeregin bat dakar anaia bat izan berri duen haurrarentzat. Baina helduek ez bezala, inork ez dio irakatsi rol berri hori interpretatzen.' Horregatik guztiagatik, aldatuta edo, besterik gabe, harrituta senti daiteke. Naturala da, haur txikia denez ez baitu inoiz halako egoera emozionalik kudeatu behar izan”, azaldu du Alexandra Sierrak, haur eta gazteen psikologoak eta Ikasketa Psikologikoen Goi Mailako Institutuko irakasleak.\nZer egin ondoezaren lehen seinaleen aurrean\nBistan denez, jaioberriak zaintza, mendekotasun eta arreta berezia eskatzen die amari edo aitari. Bularra edo biberoia ematen aritzeagatik bakarrik, anaia zaharrenak senti dezake haur horrek denbora lapurtu diola gurasoekin. Normala da frustratuta eta triste sentitzea, baina ez da gehiegi kezkatu behar, jeloskortasun horiek beren funtzioa baitute. “Beldurra, amorrua edo poza emozio unibertsal bat direnez, eta beste edozein emozio bezala, jeloskortasunak espezie gisa bizitzen lagundu digun egokitze-funtzioa dute, helduen arreta babesten eta eskatzen laguntzen baitute”, azaldu du Tarrések.\nIrudia: ID 460273\nHaur-psikologian adituak dioenez, lehenengo ondoezaren seinaleak agertzen direnean, gure seme-alabei beren emozioak adierazten lagundu behar diegu, edozein motatakoak direla ere, horri buruz hitz egin dezaten (hitz egiten badakite) edo beren erara nola sentitzen diren azal dezaten. Horrela, giro enpatiko eta emozioak errespetatzen dituen ingurune batean ondo bideratutako jeloskortasuna pixkanaka desagertuz joango da, haur zaharrenak kezkatzeko moduko egiazko mehatxurik ez dagoela ulertu ahala. “Pixkanaka, familiako rol berrian kokatuko da, eta seguruago sentituko da”, esan du espezialistak.\nHaurren jeloskortasuna adierazteko moduak\nZelo horiek adierazteko modu asko daude. Modu batera edo bestera egitea haurraren izaeraren, sentikortasunaren, une ebolutiboaren, hazkuntza-estiloaren, haur berriak ezgaitasunen bat izateagatik edo gaixorik egoteagatik arreta gehiago behar duen… araberakoa izango da.\nHaur batzuek gehiegizko malenkoniaz adieraziko dute, eta tristeak sentituko dira, itxuraz arrazoirik gabe.'\nBeste batzuk kexu dira inork maite ez duelako, gosea galduko dutelako edo jakiarekin apetatsuagoak izango direlako (adibidez, lehen gustukoen zituzten elikagaiak baztertzen has daitezke).\nKasurik ez egitea eta burugogorragoa izatea, kasketak eta negar neurrigabea egitea ohikoa izaten da gehienetan.\nGaindituta zeuden jokabideetara itzultzea ere bada, hala nola ohean pis egitea, txupetea eskatzea edo biberoian esnea edatea; haurtxo gisa hitz egiten hastea, gelan lo egiten ari zela gurasoekin lo egin nahi izatea edo gauean esnatzea, nahiz eta lotan egon.\nJokabide erregresiboak anaia bat iristean\nHain zuzen, jokabide horiek dira, psikologiako profesionalek erregresiboak deitzen dituztenak, gurasoak gehien kezkatzen dituztenak. Esfinterrak kontrolatzeari uztea, etapa hori gaindituta zegoenean, oso lausoa da. Arreta-dei horiek, batez ere, haurrek gurasoen nolabaiteko abandonua hautematen dutenean gertatzen dira; izan ere, gurasoek, batez ere amak, ez dute haurrekin hainbeste denbora ematen, jaioberria lanpetuta dagoelako. “Baina jokabide erregresiboak, batez ere pixoihala behar izatea, ikusi ditut, halaber, amak gaixo dagoen senitarteko bat (adibidez, aitona) zaindu behar izan duela edo gurasoetako batek denboraldi luze batean lanera joan behar izan duela”, azaldu du Rebeca Palomo Oinarrizko Osasun Laguntzako pediatrak.\nDenbora eman behar zaie. “Ikusi ditut pixoihalik aspaldi erabiltzen ez zuten zenbait haur, baina haurra etxera iristean pis egiten hasi ziren, baina bitxia bada ere, etxean bakarrik erabiltzen zuten. Haurtzaindegian edo ikastetxean, ordea, komunean egiten zuten, eta argi eta garbi erakusten du hori dela arreta eskatzeko modua, eta ez dagoela beste osasun-arazo bat”, zehaztu du pediatrak.\n“Egia da, halaber, jarrera horien guztien artean muga batzuk daudela, eta muga horiek ezin ditugula gainditu, hala nola haurrari kalte egitea. Guraso garenez, guretzat zer garrantzitsua den eta zenbat maite dugun jakinarazi behar diogu, eta ingurunea aldatu den arren, harekiko gure maitasuna ez dela aldatu azaldu”, azaldu du Alexandra Sierra psikologoak.\nIrudia: Keira Burton\nErreakzio edo sentimendu horiek guztiak biziago gertatzen dira haurra primogenitoa denean eta beste peque bat iristen denean “tronua” kentzera, baina hirugarren edo laugarren anaiaren etorrerak ere eragin ditzake jarrera horiek. “Egia da, familian seme bakarra dagoenean, anaia baten eragina indartsuagoa dela gutxienez bi anai-arreba daudenean baino, baina horrek ez du esan nahi jeloskortasun-jokaerak edo erregresio-jarrerak ez direnik familia zabalagoa denean; izan ere, haur bakoitzak bere erara bizi ditu aldaketak, eta, nola edo hala, kide berri bat iristean, familiako paper guztiak kokatu behar dira, eta bakoitzak rol berri bat bete behar du”.\nEta anaia txikiak nagusiaren jelosia badu?\nGerta daitekeen beste egoera bat da anaia txikiak izatea segurtasun-gabezia horiek guztiak esperimentatzen dituena, eta adinekoaren trebetasunen jeloskortasuna sentitzea. Normalean, egoera hori gertatzen da gurasoak edo gainerako senideak, asmo txarrik gabe, etengabe lorpenak konparatzen ari direnean, helduarengandik ikasten duen haurrari errepikatuz: “Begira nola jaten den zure anaiak dena, begiratu nola garbitzen diren hortzak, ea tiroketaren gau osoa zure anaiak bezala lo egiten duzun…”.\n“Baina haur bakoitzak bere izaera eta emozioen kudeaketa ditu. Egoera berrira egokitzeko anai-arrebetako batek behar duena beste anaiari ez zaio mesederik egingo, eta, horregatik, adi egon behar dugu haur bakoitzaren behar zehatzei eta bere kudeaketa eta aldaketara egokitzeko erritmoari", azaldu du psikologoak.\nNola eutsi itxaropen egokiei\nKontuan hartu behar den beste alderdi bat seme-alaba zaharrengan etortzear dagoen anaiari buruz sortzen ditugun itxaropenak dira. Batzuetan, huts egin du, lagun batekin jolasteko, norbaitekin partekatzeko eta barre egiteko esango baitie. “Halaxe izango da etorkizunean, baina umea iristen denean, haurrak ez du jolasten, ez hitz egiten. Gezurra esan diogula eta desengainatu egiten dela sentitzen du, bere anaia berria ez baita dibertigarria eta ez baitu berarekin jolasten. Aitzitik, eskumentzat hartzen du. Haurtxo horrek amaren edo aitaren arreta lapurtzen dio”, dio Tarrések.\nItxaropen egokiak izateko, azaldu egin behar zaio:\nNolakoak dira haurtxoak? Esan iezaiozu txikiak direla, oso delikatuak, ez dutela hitz egiten, ez dutela jateko hortzik. Jaioberriak dituzten lagunak edo senideak bisita ditzakezu, ideia bat egin edo ginekologia-azterketa batera joan eta ekografia ikus dezaten.\nKontatu zer egiten duten, hasieran batez ere lo eta jaten dutela, eta nola jokatzen duten. Nabarmendu behar da ez dutela jokatzen zaharragoak izan arte.\nZehaztu zer behar duten (mimoak, hitz suabeak) eta nola eskatzen duten (hitz egiten ez dakitenez, gauzak negarrez eskatzen dituzte eta ez dira gelditzen lasaitu arte).\nParte hartu prestaketetan, utzi gela antolatzen eta pentsatu elkarrekin izenak.


"Palomitak" (David Karba) - etakitto.eus\n“Palomitak” (David Karba)\nETA KITTO 2021, Aza 14\nZinean palomitak jatearen kontu honekin eta gaur bertan, testua idazten dudan bitartean, janari eta edarien kontsumoa debekatzeari dagokionean Justizia Auzitegiak gure lehendakari errukitsuari arrazoia eman ondoren, Coliseo antzokian pentsatzen jarri naiz eta pentsatu dut horrek guztiak ez duela arazo erantsirik ekarriko Eibarko publikoarentzat, arau hau indarrean dagoelako 2007an antzokia berriz zabaldu zenetik.\nHau esanda, zinera joatea zaildu egiten didaten beste arrazoi batzuk ditut. Pelikula euskaldunen bat edo denbora-pasarako tradizioa izatearekin apurtzen duen blockbusterren bat kenduta, orokorrean oso eskaintza gutxi dago zine independentea ikusteko. Baina badago bereziki haserrea sortzen didan beste zerbait: Euskal Herrian oso alternatiba gutxi dagoela pelikulak bertsio originalean ikusteko. Beste autonomia erkidegoekin alderatuz, emanaldiak nuluak dira edo ezorduetan, eta orokorrean Bilbo edo Donostia bezalako hirietan, horrek dakarren gastu estrarekin.\nBadaude salbuespenak, Ermuako Antzokiaren kasuan bezala, non eguenero, 20:30ean, zine-kluba dagoen. Gogoratzen dut 2007. urtearen inguruan Unira joaten ginela pelikula batzuk ikustera edo, denboran hurbilago, urtero hainbat herritatik pasatzen den Mendifilm jaialdira joatea, eta Asier Errasti Film Laburren jaialdira ere. Badaezpada eta informazio faltagatik hanka sartzeko beldurrez, Google lagunari galdetu diot eta Eibarren egindako azken zine-kluben erreferentziak 2011. edo 2012. urteetakoak dira. Pentsatzen dut gehiago programatu ez badira, funtzionatu ez dutelako izango dela. Beti geratuko zaigu zinea etxean ikusteko aukera, gaur egun dauden aukera guztiekin eta inork palomitak jatea debekatu gabe.\n« Mikel Oyarzabal foballariari harrera beroa egin diote zaletuek, Udalaren aitortza gorena jaso aurretik “Neurtzen” (Ekhi Belar) »


topic_facet:"Mekanizazioa (Heziketa Zikloa). Erdi maila" topic_facet:"Mekatronika Industriala (Heziketa Zikloa). Goi maila" topic_facet:"Instalazioa eta mantenimendua (Lanbide Arloa)" author_facet:"Aranguren, Olaia"\nProposatutako gaia: Mekanizazioa (Heziketa Zikloa). Erdi maila Proposatutako gaia: Mekatronika Industriala (Heziketa Zikloa). Goi maila Proposatutako gaia: Instalazioa eta mantenimendua (Lanbide Arloa) Egilea: Aranguren, Olaia\n1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila Gehiago ... Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila 1 Sistema mekatronikoen irudikapen grafikoa (Modulua) 1 Zenbakizko kontrol bidezko mekanizazioa (Modulua) Guztiak ikusi ... gutxiago ...


26.000 euro gehiago soldatetan Getariako alkatea eta EH Bilduko zinegotzi liberatuarentzat 2020ko aurrekontuetan - Artzape\nEH Bilduren aldeko botoekin bakarrik onarturiko aurrekontuetan liberatuen soldaten partidak 46.302,87€tik 72.533,74€tara pasa dira.\nEH Bilduren aurrekontu proposamena hobetzeko proiektu sorta lantzen ari dira jeltzaleak eta datozen egunetan aurkeztuko diote udal gobernuari.\nPasa den azaroaren 27an Getariako Udalak 2020ko aurrekontua onartu zuen behin-behinekoz. Bozketak EH Bilduren aldeko botoak eta EAJren aurkakoak izan zituen. Aitor Urresti Martinez bozeramale jeltzaleak azaldu du zergatia: “EH Bilduk EAJren ekarpenak barneratzen ez zituen proposamena eraman zuen Osoko Bilkurara. Aurretik adostu genuena ez zuten Bilkurara eramandako proposamenean barneratu. Ez zuten adostua eta emandako hitza bete”.\n2020ko Aurrekontuak ez onartzeko 7 arrazoi azaldu ditu Urrestik:\nHerritarrei zergak igo dizkie EH Bilduk\nUrriaren 21ean onarturiko udal batzarrean EH Bilduk zerga eta tasa guztiak %1,5 igo zituen eta Etxebizitza hutsetan %50-ekoa ezarri. Aurrekontuetan ordea, hauek ez barneratzeaz gain, sarrera horiek zertan inbertituko diren ere ez da zehazten. Aitor Urrestik azaldu duenez, “EAJko udal taldean uste dugu beharrak gehitzen edo herritarrei ematen zaizkien zerbitzuak hobetzeko neurririk hartzen ez bada zergak ez direla igo behar”.\n“Egin diren aurrekuspenak gaizki daude bai sarreretan baita gastuetan ere” adierazi du bozeramale jeltzaleak. EAJren kalkuluen arabera saerreretan gutxienez 30.000€ inguru falta dira aurrekontutan sartzeko eta justifikatzeko. Gastuetan berriz, 65.000€ gehitu beharko lirateke, kontuak zuzenak izan daitezen.\nAlkatearen eta EH bilduren liberatuaren soldata igo\nEH Bilduren aldeko botoekin bakarrik oinarrituriko aurrekontuetan udal-liberatuen soldaten partida, alkatea eta zinegotzi liberatua, 46.302,87€tik 72.533,74€tara pasa da. 26.000 euro gehiago 2020an”.\nHainbat gastu aldaketa inolako justifikaziorik gabe\n“Udalaren inbertsio ahalmena 37.000 eurotan murriztu du EH Bilduk, hori da Gastuen partidan zehaztu dutena” xehetu du Urrestik. “Tartean dira, kale garbitasunerako egungo 15.000€ euroak hurrengo urtean 0€ izatera pasako direla, zerbitzu hori dirurik gabe nola emango den zehaztu gabe. Horrez gain, sorosle zerbitzuaren inbertsioa 25.000 eurotan areagotu dute inolako justifikaziorik eskaini gabe. Zergatik handitu da? Zertan gastatuko da? Udalak zerbait bideratu du hau ez igotzeko? Eskatu arren, oraindik EH Bilduren erantzunik ez dugu jaso”.\nEskaturiko dokumentazioa eman gabe\n“Ikusirik aurtengo inbertsioetan proiektu sendo batzuk daudela, batzordean eskatu zitzaion Udal Gobernuari horien inguruko informazioa helarazteko Udal Batzarra baino lehen, hauek ikusi, aztertu, kuantifikatu eta proposamenak egiteko asmoarekin. Oraindik zain gaude” berretsi du Urrestik.\nAurrekontuetako akatsak zuzentzeko borondate falta\n“Dokumentuan ikusiriko akats guztiak, batzordean azaldu zituen EAJak. Kontuan izanda akats potoloak zirela, batzordean bertan zuzendu beharko litzatezke akats horiek eta zuzendutako testua eraman Osoko Bilkurara. Alkatearen erantzuna: berdin dute akats horiek, aldatzen joango gara”.\nProiektu batzuk kolokan\n“Gure ustez inbertsioetan sartu beharreko proiektu asko kanpoan geratu dira, tartean Surfeko lokala, Turismo plana, memoria historikoa eta herribideen inguruko proiektua. Behin eta berriz eskatu dugu partida hauek sartzeko inbertsioen atalean. Hori egingo bagenu, atal honetan 51.000 euro txertatu beharko lirateke. Baina EH Bilduk onartutako aurrekontuetan kanpoan utzi dituzte hauek, beraz, aurreko urtean bezala EAJk emendakinen bidez barneratzeko eskatuko du”.\n“Borobilduz, beraz, ezezkoa emateko arrazoia hori izan da: aurrekontu oso eskasak garatu dituela EH Bilduk, ez diela getariarren beharrei aurre egiten, ez duela aurrerapausurik suposatzen herriarentzat, eta gainera, elkarlanean egin dugun lana, predisposizio osoarekin jeltzaleon aldetik, ez dutela barneratu Osoko Bilkurara eramandako proposamenean”. Berretsi du bozeramale jeltzaleak “lehen, orain eta etorkizunean alboan izango dituela EH Bilduk elkarlanerako, zintzoa eta benetakoa den lana gauzatzeko, beti Getaria eta getariarren alde”.\nEH Bilduren aurrekontu proposamena hobetzeko proiektu sorta lantzen ari dira jeltzaleak\nAitor Urresti bozeramale jeltzaleak nabarmendu du hainbat eta hainbat proposamen jada egin dizkietela EH Bilduren udal gobernuari eta lantzen ari direla beste hainbat datozen egunetan aurkeztu, EH Bildurekin adostu eta behin betiko aurrekontuan txertatzeko.\nUrrestik zehaztu duenez, jomugan dute, beste hainbaten artean, Erruerako kurba, parke estaliaren proiektua, kale garbiketa eta Gaztediarako partidak. “Ondo laduta eraman nahi diogu EH Bilduren udal gobernuari; partidak, zereginak, denborak… dena zehaztuta. Amaitzear dugu eta bilera bat eskatu diogu jada EH Bilduri berau elkarlanean lantzeko”.


Okupatzen duten espazioa ez dagokiela barneratzea da, agian, gorputz ez-autorizatuen lasta zamatsuenetarikoa. Plazan lubrifikatzailearekin sartu izana egotzi izan zaie emakume bertsolariei; diskriminazio positiboaren laguntzarik gabe ez omen leukakete plazan orain daukaten lekurik. Utzitako lekua omen, ez irabazia. Harkaitz Zubirik eta Xabier Aierdik gidaturiko Bertsolaritzaren azterketa soziologikoa 2005-2018 ikerketak gezurtatu egin zuen uste zabaldua: emakume bertsolariak % 25 dira kopuruz, eta plazan % 25 okupatzen dute. Diren adina daude, dauden adina dira. Esan gabe doa % 75 nork okupatzen duen.\n«Badakit jendeak esaten duela gure adineko neskok merezi baino plaza gehiago dauzkagula eta gure maila bera edo hobea duten mutilak plazarik gabe daudela. Aurten jakin dut bertso munduko mutil gipuzkoar gazte batek esan zuela hori Oihana Iguaranez eta nitaz, Kattalin Minerren hitzaldi batean eskua altxatuta. Suma nezakeen batzuek hori pentsatzea, baina mindu egin ninduen gertukotzat nuen bati entzuteak. Neu ere sinestera iritsi naiz batzuetan, eta tristea da neure buruari gogorarazi beharra 12 urte moko dauzkadanetik irabazitako eskolarteko eta sariketa guztien zerrenda, akordatu beharra dagoeneko demostratu dudala nire belaunaldiko mutilek beste eta gehiago, ezin didatela eskatu oraindik plazan aritzeko lizentzia. Aspalditik daukat».\n«Muturreko merkatu kapitalistan borrokan ari garela sentitzen dut, eta nik ez dut bertsoa modu horretan bizi nahi. Ez dut beherapenetan bezala korrika ibili nahi elkarri lekua kenduko diogulakoan. Hortz eta haginez defendatu nahi dut badagokigun tokia, baina ez dut horretan joaten den indar guztia xahutu nahi. Etsitzeko gogoa izan dut sarri, baina ez dut etsi nahi, errendituta ez diot inori faborerik egiten. Ostikadaka botatzen nauten arte egon nahi dut hor, eta horretarako indarra ematen didan jendearekin egon behar dut, taldea egin, pilak kargatu beste hilabete bat irauteko».\n«Oraindik kosta egiten zait neure burua bertsolari modura aurkeztea. “Bertsolaria naiz” esatean zer eraikiko ote duten besteek buruan... Deserosoa da. Bertsolariaz daukagun irudia, zer autoritate klaserekin lotzen dugun, horrek zer ebokatzen duen eta nik sentitzen ote dudan titulu hori merezi dudala. Merezi da hitza. Erabat. Merezi hitza hor dabil beti bueltaka».\n«Bertso eskolako jendearengandik zuzen eta zorrotz entzun ditut kritikak; normalean eraikitzaileak. Aldi berean, termometroa jartzen lagundu didate: kanpoan nola epaitzen ninduten sumatzen. Eduki dut sentsazioa jende bat zain zegoela ni noiz eroriko. Epaiaren laburpena zen: “Ez du merezi”. Alaiarekiko ere izugarrizko epaia egon da. Gipuzkoako finalera pasatu nintzenean oraindik promesa nintzen eta hor ez zegoen arazorik, baina Nagusian... Promesa izaera hori bi hilabetean agortu zitzaidan. Euskal Herriko Txapelketan demostratu beharra neukala sentitu nuen. Demostratu behar horrek presio bat eransten zidan eta saiatu naiz hori eranzten; nire lanketa horixe izan zen: presio hori kentzea. Baina joan nintzen Leitzara, ahal nuen ondoena egin nuen... eta denen aurpegietan irakurtzen nuen: “Ez zenuen merezi”. Eta bertso eskolakoek esan egin zidaten jaso nuen puntu kopuruarekin harritu egin zirela. Eta badakit jende askok esan zuela. Eta eragin egin zidan. Jendearen “ez duzu merezi” horrek hainbeste pisatzen zidan... Batetik hori eta bestetik “finalera sartu behar duzu”, bi mezu kontrajarri etengabe. Biak injustuak. Ustez presioa erantzita neukan momentuan, ito egin ninduen, ez nintzen kapaza izan hori kudeatzeko. Zenbat egunetan harrapatu dudan neure burua Durangoko eta Iruñeko finalerdiak errepasatzen, nire blokeoak birbizitzen! Autobetetzen den profezia bat izan zen. Txapelketaren aurretik gai pila bat, diskurtso pila bat, esan nahi nituen gauza pila bat landu nituen. Eta zer egin nuen? Ito, autodestrukzio fase batean sartu».\n«Publikoaren aprobazioak edo desaprobazioak baino gehiago eragiten dit bertsokideenak».\n«Uneoro presente daukadan zerbait da hemen behin-behinean nagoela. Ez plazan jarraitu nahi ez dudalako, ez etsitzeko asmorik daukadalako. Uste dut autodefentsa mekanismo bat dela. Badakit plaza aldakorra dela eta nire gorakadaren dimentsioa ez dela erreala. Hasieratik sentitu dut. Baina uneoro esaten diot neure buruari moda kontua da, izen berriak aterako dira. Plazari eutsi beharra motxila bihurtzerik ez dut nahi. Baina, aldi berean, sentitu izan dut pribilegiatua naizela, merezi ez dudan aukera bat eman izan balidate bezala. Batez ere, saio txarra egin badut, sentsazio hori, plaza honetan kantatzeko aukera eman dizute eta alferrik galdu duzu. Espazio pribilegiatua okupatzen aritzearen sentsazioa. Eta ez dakit zergatik ukatzen diodan neure buruari espazio hori, kezka puntua sortzen dit zergatik ez ote diodan neure buruari eskubiderik aitortzen leku hori okupatzeko, ze nik, barrura begira, erabakita daukat: dauzkadan aukera guztiak aprobetxatu nahi ditut, apustua egin dut bertsolaria izateko».\n«Txapelketak autorizatzen gaituenez eta nik txapelketan demostratu ez dudanez, sentitzen dut batzuek pentsatzen dutela ez daukadala zilegitasunik lekua hartzeko. Diskurtso feministaren bidez bete nahiko banitu bezala bertsolariaren hutsuneak. Esaten dutela: “Zer ari zara hor? Nahita egin duzu ikerketa feminista bat eta nahita ari zara hitzaldi batzuk ematen... feminismoaren karrora igo zara lekua egiteko...”. Feminismoa hor jarraitzeko aprobetxatzen ariko banintz bezala. Hori da sentitzen dudan epaia. Orain emanaldi berezi bat sortu duzu gai hauen inguruan, justu modan dagoenean.... Hori transmititzen didate askok: tranpa egin dudala behar den lekuan demostratu beharrean bidezidorra hartuz».\n«Gaztetxoa nintzenean eta nabarmentzen hasi nintzenean Iparraldeko bertsolaritzaren biziberritze unea zen eta ohartzen nintzen neska eta Iparraldekoa... exotismo hori salgarria zela; baina aldi berean ona izan ez banintz ez nintzatekeen aterako. Gazte-txapelketak irabazi izan ez banitu, demostratu izan ez banu... Uste dut bertsotan ondo egiten nuela, baina egia da, jende askoren perspektibatik “neska txiki hori, Iparraldekoa” nintzela, eta exotismo horrek ere funtzionatzen zuela. Ondo kantatzen nuelako deitzen zidaten, bai. Baina nire buruari gogorarazi egin behar diot».\n«Oraindik ere publikoaren artean aliatuak bilatzen ahalegintzen naiz saio bakoitzean, ni hor egotea justifikatuko dutenak. Neure buruari esan beharra daukat: “Horiek entzun nahi naute”. Nik leku bat okupatzea ez da aldez aurretik zilegi, beti pentsatu behar dut: ea norekin egingo dudan gaur jokoa. Behar dut publikoak zilegiztatzea ni hor egotea. Espazioak ere asko eragiten dit, hau nire lekua da ala ez da nire lekua? pentsatzen dut. Jendeak egiten du maiz espazioa, baina izan daiteke lekua bera ere. Taberna zuloan, publikoa hurbil, zerbeza batekin, nire lekuan sentitzen naiz eta autorizatuago sentitzen naiz».\n«Bertsotan egiten dudanean pribilegiatu sentitzen naiz, zortedun. Bertsoa ikaragarri maite dut, gorrotatzera ere iritsi naizen arren, min ere hartu dudalako berarekin. Pribilegiatua sentitzen naiz eta askotan galdetzen diot neure buruari: Merezi al dut nik hau? Balio al dut honetarako? Balio al dut... hori beti bueltaka. Kontu hauen bueltan, lagun batek behin merezi izateko egindakoa eta egiten dudana gogorarazi zidan, eta “merezi dut”, “merezi dugu” hogeita bat aldiz errepikatu genuen. Oraindik ere, saioetara joan aurretik, askotan horixe izaten da azken pentsamendua: merezi dut».\nSylvia Plath poetari buruz hala esan zuen Suzanne Juhasz poeta eta kritikariak: “Denean ona izan beharra zeukan, horrela bakarrik izan ahalko baitzuen dena: emakumea eta poeta”. Baina Amelia Valcarcelen akatserako eskubidearen haritik, “egitea merezi duen guztiak merezi du gaizki egitea ere” gehitzen du Russek.\n«Hiru garai bereiziko nituzke nire bertsolari ibilbidean: lehenengoa, kontzientzia feministarik gabea; bigarrena, kontzientziaduna baina isilik (kantatu gabe) eta, hirugarrena, kontzientziaduna eta kantari. Eta isilik egon nintzen denbora esanguratsua iruditzen zait. Neure buruari esaten nion: “Berriz bueltatuko banaiz oso ona izango naiz eta kristoren diskurtsoa edukiko dut”. Eta bitartean neure buruari ez nion kantatzea baimentzen. Ez nion mediokritatea baimentzen. Izatekotan, ukaezina izango nintzen. Hurrengo pausoa mediokritatea onartzea izan zen, horrek askatu egin nau eta bertsolari hobea bilakatu. Tarteko prozesuan babesten nituen diskurtsoak bertsotan kalitatez defendatzea exijitzen nion neure buruari; diskurtsoei kanala bera kalitatezkoa izatea zor nien baina, bueltan-bueltan, isiltzera eraman ninduen gehiegizko exijentziak. Neure buruari kalitatea exijitzen nion oholtzara igo ahal izateko. Horrexegatik ez dut sekula kantatu punk talde batean. Ideia batzuekiko ardura sentitzeak blokeatzen ninduen kantatzeko baina ideia horiek berak gorpuzteak eraman nau askatzera eta esatera: “Ez diot neure buruari eskatuko besteei eskatzen ez diedanik, eta ahal dudan tokitik egingo dut, eta disfrutatu nahi dudalako egingo dut, ez ideia hauei zor diedalako bakarrik”».\n«Neure buruari zigortzen diot eremu hegemonikoetan gizarteko rol nagusiak erreproduzitzea: emakumeak biktima paperean jartzea, ertzekoen agentzia falta irudikatzea, etxekoandre ozpindu paperak, paper ez-eraldatzaileak...; garen hori dena, baina erreproduzitu nahi ez dudana. Horrek blokeatu izan nau bakarkakoetan. Gaur egun bakarkakoek hartu duten garrantzi sinbolikoak eta nigandik espero denak —diskurtso mailan ekarpenak egitea— blokeatzen nau».\n«Urte asko behar izan nituen bertsolaritzan taldeko sentitzeko. Bizkaian, gure aurrekoak gizonak ziren, eta belaunaldi bat markatu zutenak: Unai, Igor... Asko kosta zitzaidan belaunaldi horretan onartua sentitzea. Asko maite ditut eta miresten ditut, baina nik zera bizi nuen: han daude betikoak, klasikoak, nigandik mila kilometrora, eta hemen, nigandik kilometro gutxira bada gazte talde bat, baina ni ez naiz talde horren parte. Eta talde horrekin kantatzen nuen bakoitzean kontziente nintzen ez nintzela taldeko parte, eta etxetik irteten nintzen bakoitzean esaten nion neure buruari sekulako saioa egin behar dut onartu nazaten. Ze nik bertsolari izan nahi nuen eta non edo non kokatu behar nintzen».\n«Harro sentitzen naiz arrakasta ikusgarria denean, zoriondu edo hitz ederrak jasotzen ditudanean. Besterik gabekoak ez dit balio. Zigortu egiten diot neure buruari ezer ez uztea, plaza ez aprobetxatzea, nire pribilegio, suerte, ez-merezimendu hori alferrik galtzea. Eta zigortzeko moduak asko dira. Dena haizea hartzera botatzeko gogoa, aldiro. Kosta egiten zait besterik gabeko saioetatik ezer onik ateratzea».\n«Bazentozen, baina non zabiltza, ba?, askotan sentitu dut. Sentitu dut bazeudela espektatibak nigan eta ez ditudala bete, ez dudala salto egin. Badirudi 2019ko txapelketa hau izango dela mugarria, orain egin behar dela. Orain egin ezean, ja galdu egingo nuke gaztearen etiketa».\n«Heterosexuala nintzela gehiegi sumatzen zitzaidala esan zidan behin gizon batek. Min eman zidan. Nik nahi nuen Bilbotik atera aurretik sexu esperientzia diferenteak izatea, baina oraingoz ez da hala izan. Nire adineko neska bertsolari batzuk bollerak dira eta horrek ere hurbildu ditu feminismora, ni heteroegia sentitzen nintzen feminista ona izateko, eta feminismoarekiko erresistentzia izateko arrazoietako bat izan liteke».\n«Bertsoa lantzeko denbora bat hartzen ez dudanean kosta egiten zait lasai egotea. Batzuetan esan izan dut ez dut ukitu ere egingo, gero gogoz hartzeko baina izua ematen dit, pentsatzen dut gero berriz hartzen dudanean, hartuko al nau berak? Antsia sortzen dit formularik ezak ere: Nola landu behar da bertsoa? Zer egiten da? Zer egiten du Maialen Lujanbiok astearte arratsalde batean? Kanpo erantzunak nahi izaten ditut».\n«Sentitu izan dut, promesa gaztearen etiketari lotuta, ez du lehertu epaia nire gain, bazetorren, baina... Batez ere txapelketetan. Plazetan bertso maila guztietako neskentzako lekua egotea aldarrikatu izan dugu eta kontraesan bat izango da, beharbada, baina nik, egia esanda, ez dut multzoan egon nahi. Horretarako, nahiago entzule moduan jarraitu, ze txapelketara edo plazara irteteak suposatzen duen desgastearekin, ez dit konpentsatzen ezpada nire helburuak bete ditzakedala ikusten dudalako».\n«Bertsotan behea jo izan dudanetan edo artistikoki gauzak nahi bezain ondo joan ez zaizkidanean pentsatu izan dut... ume bat ekarriko dut eta kito. 23-24 urterekin txapelketetan beheraka hasi nintzenean, oso era abstraktuan bazen ere, lasaitu egiten ninduen “emakume bati suposatzen zaizkion kontuetara” itzultzeko aukerak. Hori beti egongo da hor, pentsatzen nuen. Orduan bertsotan egiteari utzi izan banio eta kontzientzia feministarik hartu izan ez banu, gaur ez nengokeen hemen. Kontzientzia hura hartzeak atera ninduen markatutako bideari jarraitzetik. Eta, orain ere, baxualdi kreatibo bat daukadan aldiro, pizten zaizkit bi ideia: bat, ama izatekoa; eta bi, zinegotzi sartzekoa (aukera horiek egin dituztenei ezer kendu gabe). Baina zer gertatzen da? Nahita ere, ezingo nintzatekeela lehengora bueltatu. Badakit ispilukeriak direla. Badakit ezin naizela inora itzuli. Eta negar egin izan dut pentsatuz: Kaka! Ideal hori ez da existitzen! Beraz, hutsune existentziala datorrenean, dagoena onartu eta aurrera».\n«Porrotari diodan beldurra asko baretzen du sormena hainbat eratan bideratzeak. Bakarrik bertsotan nenbilenean, hil ala bizikoa zen goian ibiltzea. Orain bat-bateko bertsolaritzaren, literatura idaztearen eta emanaldi propioen artean nabil, eta horrek antsietatea jaisten dit eta aukerak zabaltzen».


barren.eus - Zaharren egoitza berria eraikitzeko proiektuaren inguruko informazioa partekatzea eskatu dio EH Bilduk Udal Gobernuari\nZortzi urte pasatu dira Elgoibarko Udalak Pilar ikastetxea bota zuenetik, eta EH Bilduren ustez “bada ordua” eremu horretarako proiektu bat lantzeko. Aditzera eman dutenez, prentsaren bidez jakin zuten Gipuzkoako Foru Aldundiak 2022an Pilarreko orubean egoitza eraikitzen hasteko asmoa duela. Berri “pozgarria” izan da Elgoibarko EH Bildurentzat Pilarreko egoitzaren proiektua mahai gainean jartzea, "baina benetan Elgoibarrek behar duen proiektua mahai gainean eztabaidagai jartzen bada", zehaztu dute. Era berean, “kezkaz” hartu dute “berriz ere” informazioa prentsaren bidez jaso izana.\nHorrez gain, pandemiaren aitzakiak ez duela denerako balio leporatu diote Udal Gobernuari: “2019ko udal eta foru hauteskundeen atarian berdina adierazi zuten. Orduan, proiektua martxan zegoela esan zuten, eta 2022rako egoitza eraikita egongo zela. Gerora jakin dugu, Batzar Nagusietan EH Bilduk egindako galdera baten harira, inongo proiekturik ez zegoela. Beraz, ezin zaio atzerapena Covid19ari egotzi. Pandemiaren aitzakiak ez du denerako balio. Proiekturik ez badago, zergatik esan zen 2019an proiektua martxan zela?”.\nEH Bilduk espero du oraingoan gaiari merezi duen seriotasuna ematea Udal Gobernuak, eta elgoibartarrei gardentasunez hitz egitea asmo guztiak azaltzeko. Informazioa gainerako alderdi guztiekin partekatzeko eskatu diote Udalari, eta horrelako gai bat elkarlanean lantzeko prestutasuna erakutsi dute. Koalizioko ordezkariek adierazi dute zaintza ereduaren eztabaida mahai gainean jarri behar dela, herritarrekin batera eztabaidatzeko. "Elgoibarrek behar dituen instalakuntzak diseinatzeko, eta ez proiektu itxi bat aurkezteko, inongo ekarpenik eta lanketarako aukerarik emango ez duena. Ezin gara irisgarritasunaz hitz egitera mugatu, egoitza eredua ere eztabaidatu behar da, bertako lan harremanak nolakoak nahi ditugun, zer nolako proiektua egoiliarrentzat eta erabiltzaileentzat e.a. Garaiz gaude horrelako gai bat denen artean kudeatzeko. Ez dezagun aukera hau ere gal".\nElgoibarrek 130 plazako adinekoentzako egoitza berria izango du (2021-07-09)


Zazpi ume baserrian, giro ezin hobean - Ahotsak.eus\nZazpi ume baserrian, giro ezin hobean\nZazpi ume baserrian, giro ezin hobean
Gerra garaian etxekoak preso edo erbestean izan zituen. Agurtza Ziortza-Bolibarreko familia baten etxean egon zen, betiere oso gustura. Etxe hartan arrosarioa errezatzea nahitaezkoa zen. Beheko suko eltzean prestatzen zuten jatekoa. Zazpi ume bizi ziren eta ez ziren geldi egotekoak. Hala ere, sekula etxe hartan ez zuten ikusi aurpegi ilun bat, ez zuen entzun berba baztergarririk, dena zen bakea.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan OND-044-021 kodeko bideoa nahi duzula aipatzea: ahotsak@ahotsak.eus\nGerra garaian etxekoak preso edo erbestean izan zituen. Agurtza Ziortza-Bolibarreko familia baten etxean egon zen, betiere oso gustura. Etxe hartan arrosarioa errezatzea nahitaezkoa zen. Beheko suko eltzean prestatzen zuten jatekoa. Zazpi ume bizi ziren eta ez ziren geldi egotekoak. Hala ere, sekula etxe hartan ez zuten ikusi aurpegi ilun bat, ez zuen entzun berba baztergarririk, dena zen bakea.\nGaia(k): Baserria » Baserriko bizimodua » Baserriko bizimodua , Politika » Gerra zibila (1936-1939) » Ihes egin beharra , Ohiturak eta bizimodua » Erlijioa » Elizkizunak eta otoitzak\nEta bestelan, ba, umik giñan eta okerrak giñan. Eta nire aiñik gabero erresaixu erreza bir ixaten eban. Baiñe 7 ume geuazen han! Eta afaixe eitten euan, eta aitte Julian euan ba behixai jaten emoten e… bedarra asketan ipintxen edo azpigarrixak eitten edo... Ba gixona ba beran biharrak, eta aiñi ba beranin. Eta hor, ba, errosaixu euanin ba danok sukaldin. Danok sukaldin ta nire aiñik, ba, "Agur Marixe" eta "Agur Marixe" eta "Agur Marixe" eta gerotxua be "Agur Marixe". Eta aitte Julianek esaten otsan: “Ia, ba, Bittori, ba, oiñezkeo ez dakit ba zenbat Agur Mari errezau dozuzen” esaten otsan. Eta eske… Eta gero konturatzen naz eta on barre eitten dot, baiñe esaten dot: "eske zer ein biher eban /biban/ nire aiñik 7 seme-alaban aurrin?" Eta holan ez giñan egoten, klaro! Lorrintzen bata bestiai, tengadaka, tikadaka, eta bera koittaue, ba, hantxe. Beheko suan ha, sutako eltza deitzen gako burdiña horrei? Han galdaia bat ipiñi, galdaia bete, ahixe eiñ... eta dana euan biharrena! Eta ordun beheko suantzako trongilak, ba, hauxe tamañokuk, handitxuauak be bai, aittittai burle eitten geuntsanin, Anton gakon ixena eta gure burli ixaten zan: “Anton kekin, pirulero exexin”. Gaur be ez dakit zer nahi daben esan. Egixe da! Baiñe umiok danok “a viva voz” eguerdi ostekua eittea juten zanin, “Anton kekin pirulero exexin”. Eta beheko gelan eitten eban aittittak lo, eta beheko geli euan, ba, haurtxe leixu eta gu hamen, eta hala “Anton kekin pirulero exexin”. Eta gizaju eitten zan aittitte, ba, beran arrebiai keja, aiñiai:“Gaur be honek umiok ez doste ba itxi lorik eitten ta hori te besti te…” Eta aiñik eitten oskun gero gabaz billurtute juteko ta: "Miren, sartu zeu lehenengo", “Agurtza, zeu lehenengo” eta ba holan ibiltxen giñan, "zeu lehenengo", "zeu lehenengo". Eta aiñik ikusten giñuzenin sartzen, ba, trongil txikitxuenak botaten oskuzen bernetan zir, baiñe ez joteko asmun! Truku hartu geuntsan: guk salto eitten gendun eta hainkapetik pasaten gazkuzen geure egur zatixak. Ya truku hartu geuntsanin ez euan zereiñik. “Beste zeozer pentsa bir dot ba”, gure aiñik, “Honek umiok ba zelan domako dittuaz ba nik?” eta bale “neuk errezaten dot gabaz errezaixu, burle eitten dosten bakoitxin eurak erreza biko dabe, lantzin batek”. Hantxe ikasi neban errezaixu errezaten zigorran behian, bai, hantxe ikasi neban.\nBaiñe zemat anekdota politt, baiñe sekule etxe haretan ez neban ikusi arpei illun batik, ez neban entzun sekule: “Zu ez za hamengu” esaten. Dana zan baki. Gu okerrak giñan, baiñe eurak ekixen eruten gure oker... umin okertasune. Baiñe nik sekule ez dot ikusi han etxin ikusi bir ez zanik. Ixebez. “Para nada”. Labako sue ein biher zanin, aiñik be, masi eitteko artazi honarteku, holako honeaz…\nAbadeak; mezak. Kongregazioak\n14 lagun bizi diren etxean, umeak ere lanean\nApaizaren aurrean txapela erantzi\nKanpaia entzundakoan mezara


Marea jaisten denean : Irutxuloko Hitza\nMarea jaisten denean\nBatzuetan ez da gehiegi esan behar. Batzuetan nahikoak dira isiluneak. Adibidez, urtebetetze festa edo Gabonetako afaria bukatu, eta nor geratzen den platerak jasotzen, konfetiak biltzen, puxikak zaborretara botatzen. Isilune horrek erakusten du jaia norentzat den jai, norentzat lan.\nMareak gora eta behera egiten du egunero, bistan utziz gure lotsak. Mareak gora eta behera egiten du egunero, bistan utziz gure zikinkeriak. Eta, horrekin batera, gure garbitzaileak.


Mugaldean — EIZIE Elkartea\nItzulpengintza hiztegigintzaren ikuspegitik: arazoak eta konponbideak\nArtikulu honetan, Mikel Sotok testu literarioen itzulpena aztertzen du editorearen ikuspegitik. Bere argitaletxean, Txalapartan, itzulpenak duen funtzioaren laburpen bat eskaintzen du artikuluaren lehen zatian, argitaletxearen katalogoko autore eta titulu garrantzitsuenen errepasoa eginez. Xehekiago aztertzen du euskararako itzulpena, katalogo editorial baten osaketan itzulpenek duten garrantzia, eta argitaletxearen eginkizunetan itzulpenak eskaintzen duen plazeraz hausnartzen du. Bigarren zatian, itzulpenean sortzen diren arazoak aipatzen ditu, besteak beste itzulpen batzuek jatorrizkoarekiko duten fideltasun eza, testuak alderatzeko zailtasunak, tarifak edota profesionalizazio-prozesua. Itzulpenak izan ohi dituen arazo komun horiek gainditzeko zenbait formula aztertzen ditu, eta, azkenik, itzulpenak kulturen arteko zubi gisa duen garrantzia azpimarratu eta instituzioek eta elkarteek itzulpena sostengatzea beharrezkoa dela gogorarazten du.\nTxalapartan sarritan esan ohi dugu mugaldeko argitaletxea garela. Euskararen zoritxarreko muga geografikoan dago argitaletxea, Tafallan; gure argitalpen-ildoa muga ideologikoan ibiltzen da maiz; herrialdeen eta literaturen mugak gaindituta, munduko bazter ezkutu askotatik ekarri ditugu idazleak eta idazlanak Euskal Herrira eta, munduan zehar, Euskal Herriaren kanpo muga izan da Txalaparta atzerriko irakurle eta argitaletxe ugarirentzat.\nMugaren aldeetan, sarri, itzultzaileak behar dira, batetik bestera ibiltzeko, komunikatzeko, eta horretaz aurki konturatu ziren Txalaparta eraikitzeari ekin zioten lagunak. Argitaletxearen bilduma gehienak itzulpenaren bidez hasi izan dira. Orreaga sailaren lehen liburua Luigi Bruni italiarraren ETA: Historia política de una lucha armada izan zen; Amaiur bilduman, Bobby Sands irlandarraren liburua izan zen lehena, Egun bat nire bizitzan; Axuri Beltza bildumaren hastapeneko liburua Carlos Ocampo mexikarraren Kondorea pasatzen ikusten baduzu izan zen, eta abar eta abar.\nEuskal Herrian itzulpen gehien egin dituen argitaletxeetako bat da Txalaparta; euskaraz zein gaztelaniaz. Mundu osoko eta hainbat garai eta generotako idazle ezagunak eta ezezagunak itzulpenaren bidez batu dira gure katalogoan: Artur Pestana Pepetela, Sun Tzu, Mia Couto, Ngugi Wa Tiong'o, Pramoedya Ananta Toer, Gerry Adams, Zhang Yie, Noam Chomsky, Salwa Bakr, Yasar Kemal, Mumia Abu-Jamal, Malika Mokkedem, Fidel Castro, Lev Tolstoi, Eduardo Galeano, X.L. Méndez Ferrín, Osamu Dazai, James Petras, Julio Cortazar, Brendan Beham, Marcos komandanteordea, Charles Bukowsky, Denis S. Miles, Nelson Mandela, John Steinbeck, Jamaica Kincaid, Nagib Mahfuz, Rubem Fonseca, Irene Nemirovsky... zerrenda, bidegabea izateaz gain, amaigabea da.\nSarritan, itzulpenak eman digu modua atzerriko idazleek Euskal Herriari eta euskaldunoi buruz erdaretan idatzi dituztenak hemen eta munduan ezagutarazteko. Mugaren beste aldean baina gugandik hurbil zeuden idazle ugariren lanak ekarri ditugu: Luigi Bruni, Giovanni Giacopuzzi, Paul Henri Capdeville, Patrick Cassan, Johannes Urzidil, Gaetan Bernoville, Rui Pereira, George L. Steer, Eoin O'Broin, Pierre Lancre, Gilles Perrault, Raul Zelik...\nZoritxarrez, errazagoa izan da atzerritarrak etxeratzea etxekoak munduratzea baino: kanpora nahi baino gutxiago itzuli gaituzte eta, hala ere, urteen poderioz, urrats txikitxoak egin dituzte gure liburuek beste hizkuntzetan. Laura Mintegiren Nerea eta biok ingelesez, Edorta Jimenezen Baleen berbaroa italieraz, Luis Nuñezen La razón vasca katalanez eta italieraz, Iñaki de Juanaren Egunak grezieraz, Alfonso Etxegarairen Regresar a Sara italieraz, Iñaki Egañaren Mil noticias insólitas del país de los vascos frantsesez, Fernando Alonsoren ¿Por qué luchamos los vascos? katalanez, Lucio Urtubiaren La revolución por el tejado alemanez, Iker Casanova eta Paul Asensioren Argala italieraz... Eta, zorionez, beste itzulpen batzuk dauzkagu bidean zain, adibidez, Laura Mintegiren Ecce homo alemanez argitaratuko dute aurki, edo eta egile beraren Sisifo maiteminez nederlanderaz.\nApal baina pozik diogu gure ustez mugalari lan duina egin dugula; gure herria aberastu dugula baterako eta besterako literatura-estraperlo horren bidez.\nArgitaletxe txiki guztietan bezala, denetarik egitea tokatzen zaidan arren, nire editore lan nagusian, euskarazko bildumen arduradun gisa, beste herrialdeetako lankideek ez dauzkaten hainbat plazer eta abantaila dauzkat; Euskal Herriko beste editore askok bezala, esango nuke. Ia dena dago euskarara ekartzeko. Gaur egun mundu osoko liburu dendetan dauden idazle garaikide eta puntakoenen artean ia edozein hauta dezakegu euskaratzeko: John Irving, Paul Auster, Hanif Kureishi, Albert Sánchez Piñol... Horrez gain, literatura unibertsaleko edozein klasiko daukagu eskura gurera ekartzeko; Donatien Sade, J.R.R. Tolkien, Oscar Wilde... Azkenik, gurean ezezagunak izanagatik ere apartak diren idazleak ere hor dauzkagu, zain: François Xenakis, Ellen Kuzwayo, Germano Almeida, João Ubaldo Ribeiro eta beste hainbat. Txalapartaren ibilbidearen parte diren itzulpen horiek guztiak ikaragarri gozatu ditut, irakurle eta editore gisa.\nEz da kontu ederra itzulpen bat bestearen gainetik jartzea baina, itzultzaileen artean egonik, adibide honekin erraz ulertuko dituzuelakoan nago plazeraren gozatua zenbatekoa izan litekeen. George Orwellen 1984 liburua editatzea izan da lanean gertatu zaidan gauzarik ederrenetakoa. Poztasun nerabez ekin nion Oskar Aranak egindako itzulpenari, ni zoriontsu egiteko baldintza guztiak zeuzkalako: nire liburu kuttunetakoa da 1984; Oskarrek egindako itzulpena itzela zen; ingeles apur bat badakit; bilbearen ezinbesteko osagaia da lengoaia, hizketa berria... Testuekin gozatu eta sufritu duzuenok aise ikusiko duzue editore batentzat horrelako lan bat zer-nolako miraria izan daitekeen.\nArgitaraturik aurkitu ditugun gure liburuak\nArgitaletxe baten bizitzan itzulpengintzak badu alde eraikitzaile ukaezina. Argitaletxearen adierazpena den katalogoa zure neurrira eraikitzeko aukera ematen dizu. Zure literatur esparruan ez dauden baina egotea nahiko zenukeen lanak zurera ekarri ahal izatea, munduari egindako oihua da.\nTxalapartaren mugaldea lerro eta angelu zuzenez marraztu nahi izan dutenen aurrean, gure katalogoa haizatu izan dugu beti bandera erraldoi eta koloretsu gisa. Apurka-apurka eta konturatzeke, katalogo askotarikoa osatu dugu eta, aitortzea barregarria den arren, inguruko lagunak ohartu ziren horretaz gu ohartu aurretik. Adibide soil gisa, Argentinako Capital Intelectual argitaletxeak Narradoras de orillas lejanas bildumari ekin nahi izan zionean, Txalapartaren katalogoan zeuden emakumeekin osatu zuen bilduma osoa.\nEuskal Herrian egiten dugun bezala, zapalduak, bazterreko ahotsak, heterodoxoak, borrokalariak, berritzaileak nahi izan ditugulako Txalapartan, eta itzulpena horretarako aliatu ezin hobea izan da betidanik. Hastapenean aipatzen nuen adibide sorta hori eta hortik kanpo daudenak ekarri nahi izan ditugu, merezi zuelakoan, gurekin lortu duten feed-backa ingurura zabaltzeko. Ozen esan ahal izateko: hauek dira argitaraturik aurkitu ditugun gure liburuak.\nBaina, orain arteko guztia, noski, itzulpengintzaren alde polita da, beste gabe. Kulturen arteko zubi papera eta betiko topiko ederrak. Baina, editore batek itzulpengintzari buruz hitz egin behar baldin badu, batez ere zailtasunei buruz hitz egin behar du. Izan ere, itzultzea garestia da, zaila da, nekeza da. Sarri irakurri izan ditut orriotan itzultzaileen neke eta poz txikiak, eta zentzuzkoak jo ditut guztiak. Pentsatzen dut orriotara deitu banauzue, nire pozak eta nekeak ekartzeko izan dela.\nTxalapartak itzultzen du eta itzultzen jarraituko du, horretarako bokazioa duelako, sinesmen irmoa. Mugan bizi garenez, inork baino arrazoi gehiago daukagulako mugak ezabatzeko. Ez esperientzia gozoa delako. Izan ere, mota guztietako esperientzia txarrak izan ditugu: pasarteak faltan zituzten liburuak argitaratu ditugu, itzultzaileekin haserretu gara, itzultzaileak gurekin haserretu dira, alfabeto ezezagunen karaktereak aldrebes erreproduzitu ditugu, diru kontuengatik diskutitu dugu, epe kontuengatik muturtu, maula egin digute, argitaratu ez diren eta argitaratuko ez diren itzulpenak daude Txalapartako apaletan... Hondamendien antologia txiki bat badugu.\nGaldategietatik atera eta liburugintzan esperientzia militante soila zuten editore hasiberrientzat zabala eta arrotza zen itzulpenaren itsasoa eta, urteetan, aurrez egindako itzulpenez gain, "badut lagun bat", "nik badakit" eta mota horretako hainbat bihotz oneko eskaintza egon ziren eta egon badaude. Penaz eta lotsaz aitortu behar dugu Txalapartaren katalogoan itzulpen kaxkarrak egon badaudela; itzultzaile amateur eta profesionalenak. Baina baita erakusteko moduko maisulanak ere; itzultzaile amateur eta profesionalenak. Oraindik ere hanka sartzen jarraitzen dugun arren, urteekin ikasi dugu laginak eskatzen, itzulpen osoak baloratzen, iritziak eskatzen... guztiontzat desatseginak izaten diren ezustekoak saihesten, hitz batean.\nAlderik amateurrena, segur asko, diruarena izango da oraindik. Esan bezala, edizio munduan itzulpengintza bokazioa da, ustea, politika, printzipioa, jarrera. Gure inguruan, behintzat, oso gutxitan izan daiteke beste ezer. Hori dela eta, editore gehienok ordaintzaile eskasak gara. Itzulpenak argitaratzeko ohikoena den bideetako bat plazer —eta ego— hutsarena da. "Egile hau maite dut, itzuliko banu, argitaratuko zenukete?". "Liburu hau itzuli dut, argitaratuko duzue?". Hein batean, beraz, itzultzaileena da gure katalogoaren aberastasuna, sekula behar bezainbeste eskertzen ez duguna.\nNormalean, itzultzaileak egin duen lanarentzat bidezko ez den tarifa bat adostu, eta liburua argitaratuta ikustearen pozarekin ordaindu, horixe egin izan dugu. Aurretik egindako aitorpenen ildotik, penaz eta lotsaz aitortu behar dugu Txalapartaren katalogoan gaizki eta oso gaizki ordaindutako itzulpenak badaudela.\nZoritxarrez, itzultzaileak administrazioaren arauak edo makina-erremintaren argibideak itzuli behar ditu bizitzeko eta gustuko dituen literatura-lanak gozatzeko. Zorionez, batzuetan, nahi baino gutxiagotan, aurkitu izan ditugu horrelakoak gainditzeko bideak. Gehienetan, diru laguntzen bidez, ezinbestekoak baitira horiek itzulpengintzarako. Besteetan, aliantzen bidez eta, batez ere, gure aliantza nagusiaren bidez, gure harpidedun finko eta leialen bidez. Gure herrian tamainagatik eta gure ohitura politiko eta kultural penagarriagatik, ezinezkoak dira horrelako aliantzak baina, mugaren beste aldean, Txalapartak sortu edo aurkitu ditu horretarako espazioa eta bidaideak. Txalapartarekin batera Editores Independientes taldea osatzen duten Mexikoko ERA, Txileko LOM eta Uruguaiko TRILCE argitaletxeekin egindako elkarlanak itzulpen ugari egiteko aukera eman digu. Horrez gain, Editores Independientesen bidez Txalaparta sortzaile duen Alliance Internationale des Éditeurs Indépendants taldeak ere mota horretako elkarlanak ditu helburu. Ezinezkoa ez esateagatik oso-oso zaila delako itzulpengintzaren kostu guztiak argitaletxe baten esku uztea. Itzultzaileek, argitaletxeek, administrazio eta erakundeek egin behar diete aurre horiei guztiei, itzulpengintzan sinesmen irmoa badute, behintzat.\nNazioarteko erakundeek —UNESCOk, batez ere—, estatuek eta tokian tokiko administrazioek sarri zubi lan horren aldeko sutsu direla erakutsi dute baina, nahi baino sarriago, ezer gutxi egin dute horren alde, eta beren burua aurretik planteatzen genuen kate horretatik atera dute. Berriz sartzeko, behetik gorako eskaria egon behar du, irakurleetatik hasi eta sektoreko elkarteek artikulatua. Artikulu hasieran esan bezala, ezinbestekoa bezain ederra delako muga etengabe pasatzea edo, hobe, muga ezabatzea.


Philipp Scheidemann - Wikipedia, entziklopedia askea.\n10. Alemaniako kantziler\n1919ko otsailaren 13a - 1919ko ekainaren 20a\n← Friedrich Ebert - Gustav Bauer →\n2. Weimarko Errepublikako Kantzilerra\nKassel, 1865eko uztailaren 26a\nKopenhage, 1939ko azaroaren 29a (74 urte)\nPhilipp Heinrich Scheidemann (Kassel, 1865eko uztailaren 26a - Kopenhage, 1939ko azaroaren 29a) alemaniar politikaria izan zen. Alemaniako kantzilerra izan zen 1919ko otsailetik ekainera.\nPhilipp eskolan zegoen bitartean aita hil zitzaion eta familia pobrezian erori zen. 1879tik 1883ra inprimatzaile lanetan aritu zen. 1883an Alemaniako Alderdi Sozialdemokratan afiliatu zen, erakunde klandestinoa zena. 1895etik editore izan zen egunkari sozialdemokratetan.\n1903an Reichstageko kide hautatu zuten, eta han egon zen 1918ra arte. 1913an alderdiaren talde parlamentarioaren burua bihurtu zen August Bebel hil ondoren. Lehen Mundu Gerran, alderdiaren hegal moderatu eta estremistaren artean bitartekari lanak egiten saiatu zen. 1918ko irailean Max Badengoaren gobernuan sartu zen. 1918ko azaroaren 9an errepublika aldarrikatu zuen.\n1919ko otsailean Friedrich Ebertek kantziler izendatu zuen. Ekainean dimisioa eman zuen, Versaillesko Itunaren klausulekin ados ez zegoelako. 1920tik 1925era Kasselgo alkatea izan zen eta 1920an Reichstageko kide hautatu zuten berriro.\nEskuin muturreko alderdiek sistema demokratiko errepublikarraren pertsonifikaziotzat hartu zuten. 1933an Danimarkara erbesteratu zen, naziek boterea hartu ondoren.\nBNF: 13566440g (data)\nOpen Library: OL4470040A


Gizakom: Iñaki Uria: Hamaika Telebistaren proiektua\nSarrera moduan, eta denok jabe gaitezen zer testuingurutan sortu den legea tokiko telebistak arautzeko, Iñaki Uriak hitz egin du azken urteotan ematen ari diren aldaketa teknologikoez, hala nola kanal ugaritzea telebisten esparruan eta berauen kalitatea areagotzea. Bigarrenik, edukiak aipatu ditu, horiek ere gero eta ugariagoak. Testuinguru horretan euskarari gero eta esparru txikiagoa geratzen zaio, Uriaren iritziz. Hirugarrenik, esan du Espainiak duela espektro radioelektrikoaren jabetza, eta guri tokatzen zaigula hori kudeatzea.\nHamaika taldea aurkeztu du ondoren, eta esan du lau talde handik osatzen dutela:\nPrentsa: Deia-Diario de Noticias taldea, Gara eta EKT taldeak osatua.\nSozio teknologikoa: Euskaltel.\nBainet produkzio etxea.\nUriak aipatu duenez, Hamaika sortu zen helburu batekin: ziurtatzea euskarak izango duela dagokion tokia panorama digital berrian. Horren haritik, Hamaika taldeak bermatu nahi du eskualde bakoitzean tokiko telebista bat egongo dela euskaraz lan egiten. Sarean jarduteak, gainera, ekarriko du publizitate gehiago biltzea.\nHamaika zertan ari den\nGaur egun Hamaika taldeak honako lanetan dihardu:\nEskualdetan aliantzak sortzen, ziurtatzeko barruti guztietan egongo dela euskarazko telebista bat: Bilbo Handia Ikus-entzunezkoak, Debabarrena, Donostia, Durangaldea, Oiarsoaldea, Gasteiz eta Laudio aipatu ditu.\nTelebistak dauden eskualdetan, horiekin hitz egiten. Debagoiena aipatu du, eta hor esan du hitz egiten ari direla Goiena Taldearekin, ados daudela gauza gehienetan eta xehetasun batzuk baino ez zaizkiela falta adostasuna erabatekoa izateko.\nSarea antolatzen, sindikaziorako.\nProiektua bera prestatzen, martxoaren 23an aurkezteko Eusko Jaurlaritzan.\nNolako telebista sortu\nAmaitzeko, gogoeta egin du Iñaki Uriak, eta adierazi du telebista bat sortu behar dela ikusiko dena. Hortxe jo du erroka nagusia Hamaika taldearentzat. Aipatu du, halaber, zelako telebista sortu nahi duten:\nGertukoa eta hurbila.\nBukaeran, dei egin die HUHEZIko ikasleei, presta daitezen egoera berrirako. Bere iritziz, hedabideek beharko dute jende ondo prestatua, ezaugarri hauekin:\nPrest denetik egiteko.\nNafarroaz galdetu zaionean, esan du hori etorriko dela, nahiz eta orain ez dagoen Hamaika taldearen lehentasunetan. “Ikusi egin behar zer gertatzen den hauteskundeetan, horrek baldintzatu egingo du-eta egoera”.\nPosted by Joxe Aranzabal at 12:26:00 PM


Industrialdea kudeatzeko asmo berriak onartu ditu Udalak - Eskoriatza - Goiena.eus\nIndustrialdea kudeatzeko asmo berriak onartu ditu Udalak\nIker Barandiaran 2008-09-26 13:34\nAstean ohiko osoko bilkura egin dute udaletxean. Hainbat gai landu dituzte. Besteak beste, Eskoriatzako Industrialdea SA Debagoieneko Industrialdearen eskutan utzi gura dute; eta Ibarraundi ingurua urbanizatzeko lehen fasea hasiko dute.\nAztergai izan zituzten gaien artean nabarmenetako bat honako hau izan zen: Ibarraundi ingurua urbanizatzeko aurreikusita dituzten lanen barruan, lehenengo fasea esleitzeko erabakia hartu zuten. Lau enpresa aurkeztu ziren lan horiek egiteko, baina bik bete zituzten gutxiengoak. Hala, azkenean Orsa SLk egin beharko ditu lanok. Horren arabera, 15 asteko epean San Pedro auzoari autoendako irteera egin beharko diote Ibarraundi atzetik. Eta horrekin batera, urbanizazio guztia egin beharko dute.\nEsan beharra dago, baina, lan horien kostua –300.000 euro ingurukoa– Eskoriatza Sustapenak ordainduko duela, Udalarekin aurretik zeukan zorra kitatzeko. Hain zuzen ere, Intxaurtxuetako etxebizitzak egin zituenean, azkenean Udalak hartu zuen urbanizazio lana; eta horren ordainketarekin estaliko dute Ibarraundiko urbanizazio berria.\nFase horri beste batzuk jarraituko diote, gerora egiten joango direnak. Asmoa da Ibarraundi museoaren ingurua eraldatzea eta oinezkoendako pasealekua egitea, besteak beste.\nBerbagai izan zuten beste gai bat Eskoriatzako Industrialdea izan zen. Joan den ikasturtean egindako hausnarketari jarraituta, Udalaren asmoa da industrialde horren kudeaketa Debagoieneko Industrialdea erakundearen eskuetan uztea. Horretarako, baina, Debagoieneko Industrialdearen bazkide diren Mankomunitatearen, Gipuzkoako Foru Aldundiaren eta Jaurlaritzako Sprilurren baimena behar dute.\nHerenegun onartu zutena da alkateak horren gaineko eskaera egitea Mankomunitateari. Gerora joko dute beste erakundeetara.\nPedro Lasagabaster alkatearen esanetan, egindako hausnarketaren ostean ondorioztatu dute Debagoieneko Industrialdeak Eskoriatzako Udalak baino hobeto kudeatuko duela udalerriko industrialdea. "Aspaldi egin zioten Udalari eskaintza hori, baina orduko udal agintariek ez zuten gura izan".\nOsoko bilkurako beste gaietako bat Udalaren eta Huheziren arteko hitzarmena izan zen. Lehendik ere bi erakundeek hartu-emanak izan dituzte, baina aspaldian askotan batzartu dira, eta oso harreman onak dituzte.\nHorren arabera, Huhezik, udalerrian areto berria egin artean, kapera uzten dio Udalari kultura ekitaldiak egiteko. Horrez gain, unibertsitateak dituen bi aparkalekuak (Dorleta goikoa eta San Viatorrekoa) erabilera publikorako dira. Horren ordez, baina, Udalak kirol ekipamenduak erabiltzeko aukera ematen dio unibertsitateari.\nBestalde, bi erakundeen asmoa da Huheziren ekintzetako batzuk unibertsitatetik herrira ateratzea; eta besteak beste, Udalak hainbat ikasleri praktikak egiteko aukera eta beste laguntasun batzuk ematea.


Komikia marrazki-ipuin, irudi-ipuin edo marrazki-istorioa ikusteko artearen mota bat da, irudiak eta testuak nahasten dituena eta karikatura edo irrimarraren teknikaz baliatzen dena. Argitaratzeko modurik ohikoena komiki-tira edo ziri-marra da, egunkari eta aldizkarietan agertzen dena. Bestela, komikia bera liburutan argitara ematen dute. Arte agerpen honen lehenengo aztarnak Europan eta XV. mendean topa ditzakegu, aurretik Amerikan beste balizko lekukotza batzuk egon dauden arren.\nKomikia marrazki-ipuin, irudi-ipuin edo marrazki-istorioa ikusteko artearen mota bat da, irudiak eta testuak nahasten dituena eta karikatura edo irrimarraren teknikaz baliatzen dena. Argitaratzeko modurik ohikoena komiki-tira edo ziri-marra da, egunkari eta aldizkarietan agertzen dena. Bestela, komikia bera liburutan argitara ematen dute. Arte agerpen honen lehenengo aztarnak Europan eta XV. mendean topa ditzakegu, aurretik Amerikan beste balizko lekukotza batzuk egon dauden arren. Mundu mailan, oso ezagunak dira Rene Goscinny eta Albert Uderzo ("Asterix"), Herge ("Tintin") komikigile europarrak eta Quino argentinarra ("Mafalda"). Aipatzekoak dira halaber Jose Escobar ("Zipi eta Zape") eta Francisco Ibañez ("Mortadelo eta Filemon") egile bartzelonarrak. Euskarazko egileen artean azpimarratzekoa da azken urteotan helduentzako lanak egin dituen Patxi Gallego. (eu)\nKomikia marrazki-ipuin, irudi-ipuin edo marrazki-istorioa ikusteko artearen mota bat da, irudiak eta testuak nahasten dituena eta karikatura edo irrimarraren teknikaz baliatzen dena. Argitaratzeko modurik ohikoena komiki-tira edo ziri-marra da, egunkari eta aldizkarietan agertzen dena. Bestela, komikia bera liburutan argitara ematen dute. Arte agerpen honen lehenengo aztarnak Europan eta XV. mendean topa ditzakegu, aurretik Amerikan beste balizko lekukotza batzuk egon dauden arren. (eu)


Igande honetan izango dugun antzerki itzelaren promoa — Kulturaz\nIgande honetan izango dugun antzerki itzelaren promoa\nIgande honetan izango dugun antzerki itzelaren promoa Asier Hormaza, Sara Cozar, Kandido Uranga, Iñake Irastorza eta Mikel Laskurain aktore ezagunek egiten duten komedia da. "Eszena gehienetan, elkarrizketa dramatikoen erdian, umorea azaltzen da", adierazi izan dute egileek. Oraindik sarrerak badaude hemen eta kulturguneko tabernan. 19:00etan hasiko da. https://www.kulturaz.eus/albisteak/1083 https://www.kulturaz.eus/@@site-logo/logoa.png\nAsier Hormaza, Sara Cozar, Kandido Uranga, Iñake Irastorza eta Mikel Laskurain aktore ezagunek egiten duten komedia da. "Eszena gehienetan, elkarrizketa dramatikoen erdian, umorea azaltzen da", adierazi izan dute egileek. Oraindik sarrerak badaude hemen eta kulturguneko tabernan. 19:00etan hasiko da.\nSinopsia: Gertakizun nagusi bi dira egitura tragikomikoaren oinarria, gurasoen ezkontza eta familia-jatetxea den zorigaiztoko negozioa kate multinazional bati saldu beharra: aurrera egiteko enpresari txiki horren trikimailuak, bere balioek inolako baliorik ez dutela ikusten ari den agurea, oroimena galdutako atsoa… Ikuslea barre algaratik negargurara eramaten duten pertsonaiak eta egoerak, emozio bi horiez berdin gozaraziz. Azken batean, bizitzaren beraren pasarteak eszenan. Gutako edonori gertatutako edo gerta dakizkiokeen istorioak.


Merkatariak eta Merkatu-gaiak\n2011(e)ko Urriaren 11a - 2011(e)ko Abenduaren 21a\nXVI. mendearen hasieran, eta Burgosko hiriak sortutako lehiaren aurrean, Bilboko\thiribilduko merkatari eta marinelek Gaztelako Koroari eskatu zioten merkataritza-gaiei buruz zuten aginpidea eta jurisdikzioa berresteko. 1511ko ekainaren 22an Joana erreginak emandako erantzun bidez, eta pribilegio gisa, Kontsulatua, Kontratazio Etxea, Itsasoko eta Lurreko Gizonen Epaitegia,\teta\tBilboko\tUniber tsitatea\tsor tu\tzen.\nKontsulatua Hiribilduko gobernu politiko eta ekonomikoaren menpe geratu zen, nahiz eta 1531tik\tzegoen\tbertako\tOrdenantzen menpe. Ur teekin, arau\thoriek\tberrikusi eta aldatu egin ziren, eta, horrela, 1737ko Ordenantzen kodifikazioari esker, Itsas Merkataritza Zuzenbideko iturri gisa hartu ahal izan ziren.\nKontsulatua bi jende eta jarduera motak osatzen zuten: alde batetik, itsasontzietako maisuek eta kapitainek, eta, bestetik, merkatariek eta tratulariek, hau da, merkantzien jabeek. Bilboko portuaren bitartez,\tGaztelako artilea eta euskal burdina Flandes, Ingalaterra edo Frantziara esportatzen zen.\nModu horretan, Bilbok ate gisa jardun zuen, ehungintzako manufakturekin (zapiak, zetak, mihiseak...) negoziatzen zuen merkataritza europarrarentzat. Era berean, aipatutako manufakturez gain, kontsumo-ondasunen, luxuzko gauzen\teta artelanen gaineko negozioa ere eratu zen. Beraz, merkataritzari esker, ideien, moden, gustuen eta estiloen mugimendua sortu zen, bai eta\tartistena eta tailerrena ere.\nBilboko Kontsulatua 1830ean desagertu zen, 1829ko Merkataritza Kodea indarrean sartu zenean.\n1872an, Portuko Lanen Batzordea eratu zen, eta, modu horretan, abian jarri zen Bilboko itsasadarraren eraldaketa handia: Portugaleteko barra,\titsasadarraren bideratzea eta Uribitarteko kaiak oso mugarri garrantzitsuak izan ziren eraldaketa horretan. Handik denbora gutxira, 1886ko maiatzaren 28an, Bilboko Merkataritza Ganbera eratu zen.\nDeskargatu: Merkatariak eta Merkatu-Gaiak. Kontsulatuaren 500 Urteurrena liburuxka


Arexola auzoan zoladura berria inauguratu dute - Aramaio - Goiena.eus\nArexola auzoan zoladura berria inauguratu dute\nA.G. 2006-01-16 09:14\nOso hondatuta zegoen Aramaioko auzoko zoladura. Arabako Foru Aldundiko ordezkariek inauguratu zuten egubakoitzean.\nBukatu dituzte Aramaion Arexola auzoko lanak, eta baita egubakoitzean inauguratu ere. Ekitaldian izan ziren, besteak beste, Isabel Fernandez de Castillo Arabako Foru Aldundiko Toki Administrazioko diputatua, Mertxe Mondragon Aramaioko alkatea, eta baita Agustin Arrizabalaga Arexolako auzo-alkatea ere.\nHorniketa eta saneamendu sareak berritzeko obrak bukatu zituzten Aramaioko Arexola auzoan 2002 eta 2003 urteetan; airetik zihoazen kableak eta gas sarea lurperatu zituzten, baina lan horien ondorioz, zoladura erabat hondatuta geratu zen. Orain kaleak eta espaloiak hormigoiz zolatu dituzte, urak jasotzeko saretxoak jarri dituzte, eta plaza handitu egin dute. Elizara iristeko eskailerak ipini dituzte eta ondoko lurrari eusteko horma eraiki dute, ikuspena erraztuz eta segurtasuna handituz. Egokitze lanen aurrekontu osoa 226.000 eurokoa izan da.\nAuzo-alkate Agustin Arrizabalagaren esanetan, pozik daude auzoak hartu duen itxurarekin. Foru diputatuari dagokionez, esan zuen lanak txukun geratu direla, baina garrantzitsuena dela "ur hornikuntza, saneamendu lanak, eta argia eta gasa lurperatzea, azken hori batez ere".


Iurretako Goiuria ikastola - Mugalari KulturaMugalari Kultura\nJon Irazabal Agirre\nGoiuria Ikastola 1968an sortu zen Julen Kaltzadaren ekimenez. Iurretako gazteak Elorrio, Durango eta beste herri batzuetako modura Gerediaga elkartearen babesa erabiliz ekimena bereganatu zuten eta Iurretako guraso talde txiki batekin Julian Berriozabalgoitiak, Gerediaga elkarteko sortzailetariko Iurretan bizi zen garaitarrak, Zubiaurre kalean utzitako lokal batean eman zituen lehen pausuak.\n68ko San Migel haietan Iurretako gurasoei banandutako gutunean adierazten zen urriaren 2an zabalduko zela ikastola. Garai haietako protagonista batzuek oroitzen dira arazoren batzuk direla medio data hori baino beranduago hasi zirela eskolak. Lehenengo andereñoa Garaiko Ana Mari Berriozabalgoitia izan zen. Goiuria ikastolan 3tik 5 urtera arteko umeak izaten ziren. 6 urterekin Durangoko Kurutziaga Ikastolan jarraitzen zuten.\nHala ere, lokalean hasi arren, urte batzuetan, legaltasun arazoak medio eta irakaskuntzako inspektoreen kontrolak gainditzeko etxerik etxe ibili ziren umeak. Ana Mari Berriozabalgoitiaz gaikn Maribi Jaio ere izan zen andereñoa eta Montse Sarriugarte laguntzailea.\n1971an gurasoen eskatutako kredito pertsonalak eta Bilboko Xabier eta Joseba Gereno anaiak sortutako CINSA [Coordinación de iniciativas sociedad anónima] enpresak utzitako diru batekin Zubiaurrekalek 8. zenbakiko lehen pisua erosi zen toki finko bat izan dezan ikastolak. Garai honetan gehitu zen proiektu honetara Mila Madariaga eta bera izan zen irakasle tituludun lehen andereño ofiziala.\n1973an, pisua txiki gelditu ondoren, ikastola Zubiaurre kaleko 2. zenbakiko lonja baten eratu zen. Pausu hau emateko sustatzailean Goiuria kooperatiba sortu zuten Urteetan zehar 89 kide ere izatera heldu zen kooperatiba hau. Kooperatibista modura, familiak, andereñok eta herriko taldeak ere parte hartu zuten. Oroitzekoa da momentu honetan Geneño anaiei aurreratutako dirua itzultzera joakeran erabaki zutela ez jasotzea dirua eta ikastola berriko gastuetarako uztea.\nErosketa egiteko gurasoen kreditu pertsonalak erabili ziren. Hala ere, bestelako finantziazio iturriak ere erabili izan behar zuten. Besteak beste “Celulosas del Nervion” papergintza enpresako akasdun poltsak birziklatzen ziren zozketak antolatu, kartoiak eta paperak batu eta salduz, Abendu eta Santa Agedan kantuz diru-eskean batutakoak, San Migel jaietan tabernak antolatuz, eta abar. 1975ean ikastola handitu egin zen. 1973an erositako lokalaren atzeko partea erosi zen eta umeentzat jolastoki modura egokitu zen. Zubiaurre kaleko 2. zenbaki honetan 1981arte izan zen zabalik Goiuria Ikastola. Tarte honetan, Mila Madariagarekin batera Mariasun Onandia eta Kristina Urrutia ere izan ziren irakasleak.\n1981ean Goiuria ikastolako gurasoak eskola publiko sare bakar baten alde azaltzen ziren. Egoera honetan sortu berria zegoen Eusko Jaurlaritzatik eskaintza bat egin jaso zuten Iurretan kokatutako Arzobispo Maiztegui herri eskolarekin bat egiteko eta eskaintza onartua izan zen gaur egun Maiztegi izenarekin ezagutzen den eskolarekin bat eginez.\nKooperatiba moduan ez zen desagertu sustatzaile taldea. Zubiaurre kaleko lokala kulturarako eta euskararen sustapenerako uztea erabaki zuten eta kudeaketaz arduratzen jarraitu zuten. Goiuria Ikastolako lokaletan talde askok izan zuten lekua: Txistularien taldea, Iurretako bertso eskola, Txirrindularien Elkartea, Eraz aldizkaria, Euskaldunon Egunkaria, Berria komunikabideak, Mikel Deuna dantza taldea, Gurien Bai euskara elkartea eta abar.\n2002an udalarekin akordioa lortu eta, erabilera baldintza berdinekin, Iurretako herriari eman zioten kooperatibako kideek Goiuria Ikastola. 20—udalak berrantolatu eta egokitu zuen lokala Goiuria Kultur Gunea sortuz. “Herritik herriarentzat”.


Lankidetza Programak honako hau du helburu: Derrigorrezko Bigarren Hezkuntzako eta Lanbide Heziketako ikasleek, beren borondatez, beren eskola-orduetan eta ohiko irakasleekin, Hizkuntza Eskola Ofizialetako ikasketa espezializatuak egin ahal izatea ikasle ofizial gisa, eta horiei dagozkien ziurtagiriak lortzea.\n2018-19 ikasturtean Nafarroako Urrutiko Hizkuntza Eskola Ofizialaren antolamendua eta funtzionamendua erregulatzen dituzten arauetan jasotzen denez (irailaren 21ko 487/2018 Ebazpena, 2018ko irailaren 22ko NAOren 204. alea.), ikaslea honako baliokidetasun-sistema honen arabera matrikulatu ahal izanen da:\nTitulazio bikoitzeko programa Bachibac eta Sekzio Elebidunak\nBere hizkuntza-biografiarengatik (dagokion hizkuntza-ikaskuntza berezia) ikasle batek maila altuagoko ziurtagiri bat lor dezakeela erakusten badu, frantsesezko B2 eta C1 mailen ziurtagiriak eskuratzeko aukera izanen du DBHko 4. mailatik aurrera.\nFrantses Departamentuari jakinarazi eta gero, Egokitzapen Aurreratuak lor ditzakeen ikasleak dagokion mailako matrikula egin beharko du. NUHEOk modu pertsonalizatuan artatuko ditu matrikulatutako ikasle horiek.\nIkastetxe laguntzaileak, FRANTSESA 2020/21\nTitulazio bikoitzeko BACHIBACen eta Sekzio Elebidunen Programa dituen Ikastetxe baimendu batean Bigarren Hezkuntzako edo Lanbide Heziketako ikasketak egitea..\nIkasleak indarrean dauden egokitzapenen arabera matrikulatu ahal izanen dira (Ikusi Programa Elebidunen Egokitzapenak “Zertan datza?” atalean).\nNUHEOko Frantses Departamentuak Egokitzapen Aurreratuen eskariari oniritzia eman izana.


topic_facet:"Mekanizazioa (Heziketa Zikloa). Erdi maila" topic_facet:"Instalazioa eta mantenimendua (Lanbide Arloa)" topic_facet:"Fabrikazio-prozesuak (Modulua)" author_facet:"IMH Makina Erramintaren Institutua"\nProposatutako gaia: Mekanizazioa (Heziketa Zikloa). Erdi maila Proposatutako gaia: Instalazioa eta mantenimendua (Lanbide Arloa) Proposatutako gaia: Fabrikazio-prozesuak (Modulua) Egilea: IMH Makina Erramintaren Institutua\n2 Fabrikazio Mekanikoa (Lanbide Arloa) Fabrikazio-prozesuak (Modulua) 2 Fabrikazio-teknikak (Modulua) Instalazioa eta mantenimendua (Lanbide Arloa) 2 Lanbide Heziketa 2 Lotura- eta muntai-teknikak (Modulua) Gehiago ... 2 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 2 Mekatronika Industriala (Heziketa Zikloa). Goi maila 2 Soldadura eta galdaragintza (Heziketa Zikloa). Erdi maila 2 Txirbil-harroketa bidezko Fabrikazioa (Modulua) 1 Mekanizazioa (Modulua) Guztiak ikusi ... gutxiago ...


Gizarte archivos - Page 3 of 4 - Euskalerriko Eskautak\nby baden · Published 8 March, 2018 · Last modified 9 March, 2018\nEskautok lan egiten dugu berdintasunaren alde gure funtzionamenduarekin. Horrela eraikitzen dugu egunero mundu hobea, pertsona guztiok eskubide eta oportunitate berberak duen mundu bat. Hemen daukazue Irati RL idatzi duen textu bat. Artikulu osoa Goitiberan...\nNazioarteko eguna / Euskalerriko Eskautak / Gizarte\nby baden · Published 20 February, 2018\nJustizia Sozialaren naziarteko eguna\n📆 Gaur, otsailaren 20a, JUSTIZIA SOZIALAREN NAZIOARTEKO EGUNA da. Euskalerriko Eskautak DENONA eta DENONTZAT den mundu bat aldarrikatzen dugu. “Amets bat dut, amets bakarra: amets egiten jarraitzea. Askatasunarekin amets egitea, justiziarekin, berdintasunarekin. Eta nahiago nuke...\nEEA / EEB / Euskalerriko Eskautak / Aukerak / Gizarte\nby baden · Published 18 February, 2018 · Last modified 30 October, 2018\nGizarte arduradunen topaketa 2018\nAtzo Algortan Euskalerrikoko gizarte arduradunok elkartu ginen elkar ezagutzeko eta lanean hasteko. Azken aldian gure aukerari buruz hausnarketa sakon bat egitea beharrezkoa ikusten genuen, eta bide horretan elkarrekin abiatu gara. Lana ez da gaurko...\nby baden · Published 3 December, 2017 · Last modified 22 March, 2018\nEuskararen eguna da! Gure hizkuntzaren eguna! Ospatu eta gogoratu euskaraz egun guztietan hitz egin ahal dugula! Euskal Herrian, euskara desberginak egon arren denok gara euskaldunak, mugen eta administrazioen gainetik hizkuntza polit bat elkartzen gaitu....\n/ / Heziketa / Euskalerriko Eskautak / Fedea / / Gizarte\nby baden · Published 27 March, 2017 · Last modified 22 October, 2017\nGazteleraz >> Jornadas de Marzo. Euskalerriko Eskautak. Elkarrekin Hegan Egiten. El pasado fin de semana Orduña volvió a acoger una vez más a Euskalerriko Eskautak, pero esta vez ¡¡éramos muchas más!! Alrededor de unas...


RAINBOW | azterlan gida | Proiektuaren aurkezpena\nIkerketa bat egin da Italian, Espainian, Herbehereetan eta Bulgarian, ikuspegi orokorra lortu nahi baitzen Europan lehen hezkuntzan dauden genero-estereotipoekin eta homofobiarekin loturiko politikez eta teoriez. Ikerketak beste helburu bat ere bazuen: hain zuzen, parte hartzen duten herrialdeetako ikastetxeetan gauzatzen diren egungo esperientzien eta proiektuen konparaziozko ezagutza lortzea. Esperientzia eta proiektu horiek identitate sexuala izateko eskubidearekin lotuta daude, baita homofobiaren eta jazarpen transfobikoaren kontrako borrokarekin ere.\nProiektu honetan lan egin duten 8 herrialde ezberdinetako irakasle, boluntario, psikologiako eta hezkuntzako profesionalen ahaleginak hiru produktu erabilgarri eskaini zizkigun gure helburuak lortzeko:\n6 eta 16 urte bitarteko ikasleak dituzten irakasleentzako tresna pedagogikoen sorta. Ikus-entzunezko zati bat du (bederatzi film labur) eta irakaslearentzako gida bat. Ikasleek filmen esanahia uler dezaten eta irakasleek portaera homofoborik gabeko ingurune askea lor dezaten laguntzeko jarduerak ditu zati horrek.\nEuropako nerabeek egindako film laburren lehiaketa bat.\nJolaserako tresnen sorta bat, beste talde batzuen artean, LGBT eta ez-LGBT elkarteentzat. Tresna horien helburua da hezkuntza-eremu ez formaletan identitate sexuala errespeta dadin erraztea eta homofobiari aurre egitea, adibidez, LGBT pertsonen eta heterosexualen arteko elkartasuna bultzatuz. 16 urtetik gorakoentzat da.\nHiru produktu horiek istorioak eskaintzen dizkiete erabiltzaileei, besteen istorioak entzuten eta eurenak kontatzen laguntzen diete, bukaeran alde batera utz ditzaten izan ditzaketen oinarririk gabeko aurreiritziak. Izan ere, gure ustez, elkarrekin zenbait jardueraz hitz egiteak lankidetza-mekanismoak garatzea bultzatuko du, eta mekanismo horien ondorioz, ezberdintasuna errespetatuko da eta portaera intoleranteak eztabaidatu ahal izateko jarrera solidarioak sortuko dira.\nProiektu honek aukera asko eskaintzen ditu: ikastetxean lagun batekin film bat ikustea; ikaskide batekin jarduera bat gauzatzea; lagun batekin gai jakin bati buruzko film laburra egitea; edo kirol taldeko kideekin rol-joko batean parte hartzea. Jarduera horiek guztiek lagun dezakete ulertzen zein erraza eta komenigarria den aurreiritzirik gabeko bizitza bizitzea.\nEz daukagu irtenbiderik lesbiana, gay, bisexual eta transexualek (LGBT) bizi dituzten arazo guztientzat, eta bildu eta kontatu ditugun istorio guztiek ere ez dituzte konpontzen arazo horiek. Adibideak besterik ez dira, gure munduari begiratzeko modu bat, eta horien bitartez kasu zehatzetan ere konponbideak aurki daitezke.\nHemendik aurrera, espero dugu ekintza honetan parte hartzea erabakitzeko behar den motibazioa senti dezazun eta tresna hauek zure ikasleekin erabil ditzazun.